Нукусдаги оила кўчада фарзандли бўлиш арафасида… « Ўзбекистон Халқ Ҳаракати\nНукусдаги оила кўчада фарзандли бўлиш арафасида…\n31 August 2013 - 13:49\nИкки ой аввал квартиралари бузилганидан кейин кўчада қолган Нукусдаги Уббиниёзовлар оиласи шу кунларда янги фарзанд кутишяпти. Мухаббат Уббиниёзова тез орада туғиши мумкин. Уббиниёзовлар уларнинг иккита квартираси учун компенсация бу қадар чўзилади, кўча уларнинг янги чақалоқлари учун уй бўлади дея ўйлашмаганди.\nОлти жондан иборат оиланинг каттаси, ишсиз ўқитувчи Мурод Уббиниёзовнинг айтишича, уларни Нукусдаги квартираларидан 27 июн куни чиқариб ҳайдашган, шундан буён улар очиқ осмон остида яшашмоқда.\nUznews.net сайтидан олинган маълумотга кўра, аввалига улар ўзларининг қадрдон Қорақалпоғистон кўчасида, тўғри йўл чеккасида қўлбола катак ясаб яшаб юришди.\nКуннинг иссиғида ипга тортилган чойшаблар соясида ўтиришди, тунда эса докадан тикилган пашшахонада чивинлардан жон сақлашди.\nЭрталаб саҳар олтидан атрофдан ўтаётган автомобиллар шовқини остида уйғонишар, кўча яқинидан оқувчи ариқда ювинишарди. Кейин ўтин ёқиб, иккита ғиштнинг устига, фильтрланган сув солинган чойнакни қўйиб, чой дамлай бошлашди. Беш литрлик баклашкаларда сувни улар, шу ердан унча узоқ бўлмаган жойдан сотиб олишади. Айни ғиштнинг устига қозон осиб овқат тайёрлашади.\nАёллар қўшни уйлар эгаларидан сўраб ҳожатхонага кириб юришибди, эркаклар эса аллақачон суви қуриб қолган параллел ариққа ҳожат чиқаришяпти экан.\n«Уят албатта, бироқ одамлар бунга тушуниш билан қарашди», – дейди Уббиниёзов.\nУббиниёзовларнинг 76ёшли онаси эса кўча ҳаётига чидай олмади, 29июль куни вафот этди.\nШунда ҳам ҳукумат вакиллари улардан хабар олмадилар. Аксинча, Қорақалпоғистоннинг энг катта “хўжайини” Ўзбекистон таркибидаги ушбу республика Олий кенгаши раиси Муса Эрниёзовнинг буйруғи билан уларни боши берк кўчага милиционерлар “кўчириб” қўйишди.\nУларни кўчада яшашга, Уббиниёзовларга тегишли бўлган – битта уйдаги икки ва уч хонали квартираларнинг нимагадир биттага ҳисоблаб баҳолашгани олиб келди. Натижада фуқаролик ишлари бўйича Нукус туманлараро суди бузилган уй учун бор йўғи 90 миллион сўм (“қора бозор” курси бўйича 30 минг доллардан сал камроқ) ёзди.\nАйни пайтда, Уббиниёзовнинг сўзларига кўра, ғиштин уйдаги бир хонали квартира Нукусда 85 мингдан 150 миллион сўмгача боради.\nҚонунда кўзланган даражада лойиқ уйни шаҳар ҳокимлиги таклиф қилмади, пулни олишдан эса Уббиниёзовлар воз кечишди. Ҳукумат уларнинг бечораҳол вазиятига эътибор қилар деган умидда кўчага жойлашиб олишди.\nУббиниёзовларнинг ҳайратланишича бор, ҳукумат уларга эътибор қилмаяпти.\n22 август куни Уббиниёзовлар шаҳар ҳокимлиги яқинида пикет ўтказмоқчи бўлишди, бироқ уларнинг шиорларига навбатчи қоровул, милиционердан бошқа ҳеч ким диққат қилмади.\nМилиционер, “на ҳоким, на бир бошлиқлардан бирортаси йўқлигини” билдирган, кейин тарқалишларини, акс ҳолда милиция нарядини чақиришга мажбур бўлишини билдирган.\nБарча умид – қишлик чодирлардан\nБоши берк кўчадаги Уббиниёзовларнинг келиши билан, уларнинг шароити яхши одамларнинг борлиги туфайли сал ўзгарди.\nУлар энди ҳусусий ҳовлида ювинишади, уй соҳибасининг меҳрибонлиги туфайли улар ҳовлидаги ҳожатхонадан ҳам фойдаланишади.\nОвқатни Уббиниёзовнинг хомиладор хотини – Мухаббат ўз синфдош дугонасининг ошхонасида тайёрлайди.\nБироқ ҳаммасидан ҳам оилани ташвишга солаётган нарса, бундай шароитда туғилажак чақалоқнинг ҳаёти бўлиб турибди.\nЯқин орада бошланадиган, Қорақалпоғистонда айниқса оғир кечадиган совуқ, Уббиниёзовларни ташвишга солмоқда.\n«Қишки чодири бор дўстларим билан келишдим, қўлимдан келгани шу бўлди», – дейди ўз режалари ҳақида Уббиниёзов.\nҚонунчилиги ва адолат тантанасини қорақалпоқ оиласи аллақачон кутмай қўйган.\nЯқинда Уббиниёзов Тошкентдан қайтиб келди, у ерда олиймақом давлат амлдорлари эшикларини «тақиллатиш»га уриниб кўрди, бироқ уларнинг ҳам, қорақалпоқ ҳамкасблари каби лоқайд эканликларига амин бўлди.


МЕҲНАТДАН ЯРАТИЛАЁТГАН ТЎКИСЛИК » "Жиззах овози" газетаси расмий сайти\nМоддий фаровонлик, рўзғор бутлигига эришиш учун астойдил меҳнат қилиш лозим. Бор имкониятни ишга солиб, даромадли фаолият билан машғул бўлган киши асло кам бўлмайди. Аксинча, эртанги ҳаёти саодатли, ризқи сероб бўлиши учун муҳим замин яратади.\nАҳамиятлиси, бу ҳақиқатни тўла англаб етган, қатъий ишонч билан тадбиркорликка қўл ураётган, шу орқали турмушини янада яхшилаш ҳаракатида бўлган юртдошларимиз сафи тобора кенгаймоқда. Улар фойдали ишга сармоя киритиб, оила бюджетига катта наф келтиришмоқда.\nБу борада шаҳримиздаги "Жиззахлик" маҳалласида яшовчи Жамол Камолов хонадонини мисол қилиб келтириш мумкин. Хонадон эгалари деҳқончиликда яхши тажрибага эга. Бир неча йилдан буён 4 сотих ер майдонидан унумли фойдаланиб келмоқда. Меҳр билан парваришланган кўчатлардан ҳар йили оила вакиллари баракали ҳосил йиғиб-териб олишмоқда.\n- Уй, ҳовли, томорқа - юртнинг бир парча гўзал гўшаси, дейишади. Ҳовлини саранжом-саришта қилиб қўйиш, томорқада рўзғор учун мевали дарахт-у экинларни экиш, расамади қилиб парваришлаш, аввало, юртга меҳрлиликнинг бир бўлаги. Ундан келадиган, даромад эса оила бюджетини тўлдиради, - дейди оила бошлиғи, Ўзбекистонда хизмат кўрсатган мураббий Жамол Камолов. - Томорқадан фойдаланишнинг ўзига яраша тартиб-қоидалари бор. Масалан, айримлар дарвоза олди ёки ҳовли ўртасида тут, ўрик экишади. Оқибатда тут ва ўрик пишганда ҳам кўчани, ҳам ўзининг ҳовлисига кириш йўлагини "безайди". Айримлар эса томорқасида экин экиб, ҳовли четига терак ўтказади. Терак ўсиб, қўшниси ҳовлисига тушадиган офтобни қоплаб олади. Оқибатда қўшничилик муносабатлари бузилади. Яна бир томони, томорқадаги меҳнат оилада вояга етаётган фарзандлар онгида тадбиркорлик кўникмаларини шакллантиришга хизмат қилади. Ёш бола кетмонга ёки бошқа иш қуролига қўл тегиздими, ҳаётда қийинчиликка учрамайди, ҳалол ишлаш ва яшашга ҳаракат қилади.\nҲовли ва томорқага экилган экин, дарахт, бажариладиган ҳар бир юмуш дид билан амалга оширилиши зарур. Мутахассислар таъкидлашича, аввало, кўча билан ҳовли ўртасини гулзор қилиш, бир четига нинабаргли дарахт ва қишин-ёзин ям-яшил бўлиб турадиган ўт экиш мақсадга мувофиқ. Ҳовли саҳнига эса ток экиб, уни сўкичакка тортиш, томорқанинг кириш қисмига турли кўкатлар, картошка, помидор, бодринг, бақлажон-у булғор қалампири, эртапишар шампан гилоси, олма, ўрик, анор, хурмо ва томорқа четига ёнғоқ экиш оила иқтисодига катта наф келтирар экан.\nХонадон остонасидан кириб келар экансиз, йўлингизда ястаниб ётган майсалар бўйлаб қадам ташласангиз ажиб бир манзарага кўзингиз тушади. Мўъжазгина томорқада етилган нозу-неъматлар баҳру дилингизни очади. Ҳидлари димоғингизни эркалайди. Шу жаннатмонанд юртда туғилганингизга шукроналар келтирасиз. Маҳалладошларига ўрнак бўлаётган хонадонларнинг фаолиятига таҳсинлар айтасиз.\nСуратда:Ўзбекистонда хизмат кўрсатган мурраббий Жамол Камолов ўз


САРСОНУ САРГАРДОН ҚИЛИНГАН ХАЛҚЛАР\nСовет даврида ватанларидан мажбуран кўчирилган халқлар вакиллари ўтган ҳафтада Берлинда бўлиб ўтган конференцияда ўз халқлари дуч келаётган қатор муаммолар тўғрисида гапирдилар. Конференцияда Қрим татарлар мажлиси раиси Мустафо Жамилев ва бошқалар иштирок этдилар.\nХалқаро ва хавфсизлик масалалари бўйича Германия институти (SWP) ҳамда Берлин Университети ҳомийлигидаги конференция ўтган ҳафтада, 24 май куни Германия пойтахтида бўлиб ўтди. Анжуманда собиқ Совет Иттифоқида ўз ватанларидан мажбуран кўчирилган халқлар ҳамда миллий озчиликларнинг бугунги муаммолари муҳокама қилинди.\nХалқаро ва хавфсизлик масалалари бўйича Германия институти вакили доктор Юве Халбах конференция очилишида сўзлаган нутқида Россиянинг Чеченистонда олиб бораётган ҳарбий ҳаракатларига тўхталди. Доктор Халбахга кўра, чеченларнинг ҳаракати - миллий озодлик ҳаракатидир. Расмий Москва эса, Чеченистон Россиянинг ички иши, чеченларга ташқаридан исломий кучлар кўмак кўрсатаяпти, деган даъволарни қилаяпти. Доктор Халбах бу даъволарни инкор этади.\nКонференцияда Қрим татарлари мажлиси (парламенти) раиси, Украина парламенти аъзоси Мустафо Жамилев, балқарлар ва черкеслар, нўғайлар ва қарачайлар, ингушлар ва Месхети турклари ҳамда бошқа халқлар вакиллари чиқиш қилдилар.\nМустафо Жамилев ўз чиқишида Қрим татарлари 1944 йилнинг майида фашистлар Германияси билан ҳамкорлик қилганликда айбланиб, Сталин томонидан Марказий Осиёга кўчирилиши тафсилотларини айтиб берди.\nЎз ватанларидан мажбуран кўчирилган Қрим татарларининг 46 фоизи икки йил давомида - 1944 йилнинг майидан 1946 йилгача очликдан, касалликлардан нобуд бўлганлар, деди Жамилев.\nСовет Иттифоқи Коммунистик партиясининг 1956 йили бўлиб ўтган 20-съездида Никита Хрушчев қалмиқлар, қарачайлар, ингушлар, балқарлар ҳамда чеченларга нисбатан адолатсизлик қилинганини қисман тан олди. Бироқ, у Қрим татарлари, Месхети турклари ёки Волгабўйи немисларини эсга олмади.\nДепортация қилинган Қрим татарлари ўз ватанларига қайтиш учун 1960 йилларда ҳаракат бошлаганлар. Ўша пайтлардаёқ Қрим татарлари Совет Иттифоқи раҳбариятига Қримга қайтаришларини сўраб мактублар ёзгандилар.\n1987 йили, Совет Иттифоқи лидери Михаил Горбачев бошлаб берган ошкоралик даврида Қрим татарлари вакиллари ватанларига қайтиш билан боғлиқ муаммоларни ҳал қилиш йўлидаги ҳаракатларни мувофиқлаштириш мақсадида Тошкентда учрашдилар. Ўша йилнинг июлида Горбачев мурожаатларини эътиборсиз қолдиргач, Қрим татарлари вакиллари Москвага йўл оладилар. Қизил майдонда оммавий митинг ўтказиб, Ғарб журналистларига ечилмаётган муаммолари тўғрисида малумот берадилар.\nВатанга қайтишнинг давлат томонидан уюштирилишига қилинган умидлар пучга чиққач, бу халқ вакиллари Қримга мустақил равишда кўча бошладилар. Аввалига улар маҳаллий расмийларнинг қаршилигига дуч келдилар, уларга ер бериш, қайддан ўтказиш масалалари ўта оғир кечди. Митинглар, норозилик намойишлари бўлиб ўтди. Бироқ, шунга қарамай, вазият вақт ўтган сайин ўзгара бошлади ва "Қримда татарлар сони ўса бошлади", - дейди Мустафо Жамилев.\nРоссия ва Ўзбекистонда яшаган минглаб Қрим татарлари, турли бюрократик тўсиқлар ва молиявий қийинчиликларга қарамай, Қримга кўчиб бора бошладилар.\nДоктор Барбара Келлнер-Хейнкеле (Barbara Kellner-Heinkele) Берлин университетининг Туркшунослик институти вакили. Конференцияда чиқиш қилар экан, доктор Келлнер Хейнкеле Шимолий Кавказдаги туркий халқ – нўғайларнинг муаммоларига тўхталди. Умумий нуфузи 700 минг киши бўлган нўғайлар Шимолий Кавказнинг уч ҳудудида - Доғистон, Ставрополье ўлкаси ҳамда Қoрачoй - Черкес республикасида истиқомат қиладилар. Ўзларининг миллий ҳудудий давлат тузилмасига эга эмасликлари боис, нўғайлар ўз тилларини, миллий маданиятларини сақлаб қолиш ва ривожлантириш имкониятидан маҳрумдирлар. Конференцияда чиқиш қилган нўғайлар вакили жаноб Керейтов:\n- Нўғай халқи ўз номи билан юритиладиган давлат тузилмасига эга бўлиши керак, - деди.\nБерлинда бўлиб ўтган конференцияда Месхети турклари вакиллари ҳам қатнашдилар. Бу халқ ҳам Қрим татарларидек, 1944 йили ўз ватанларидан мажбуран кўчирилгандилар. Месхети туркларининг Озарбайжондаги уюшмаси аъзоси Чингиз Нейманзода конференцияда қилган чиқишида:\n- Халқимиз мажбуран кўчирилганиганидан буён 59 йил ўтди. Шу давр ичида у ўз тили, ўз маданиятини, миллат сифатида ўзлигини сақлаб қола олди, - деди.\nКонференция ўз ишини Ғарб мамлакатлари ҳукуматларига мурожаатнома қабул қилиш билан якунлади. Анжуман иштирокчилари мазкур ҳужжатда, ҳукуматларни терроризмга қарши кураш билан бўлиб, Чеченистондаги вазиятни ҳамда Совет даврида ўз ватанларидан мажбуран кўчирилиб, ҳалигача ҳақ-ҳуқуқлари тўла тикланмаган халқларнинг муаммоларини унутмасликка чақирдилар.


Мен кўчага нима кийим кийиб чиқсам экан… – Alhidoya.uz\nҲар бир киши борадиган жойларига қараб кийим танлаши бу табиий ҳол экани ҳаммамизга маълум. Кийим – инсон зийнати. У киши маънавияти, маданияти, диди ва дунёқарашининг ёрқин кўзгусидир. У инсонни иссиқ-совуқдан сақлайди, авратларини беркитади ва кишига зийнат бўлиб хизмат қилади.\nБугунги кунда жамиятимиз аъзолари орасида кийиниш маъданиятига бўлган талаб кескин ўзгараётганини кўриш мумкин. Бу мавзулар асосан ёшлар учун эканлигини ҳаммамиз яхши билсакда, ёши катталар ҳам бундан мустасно эмаслар.\nЎзбек халқи ўзининг асрлар оша қадрланиб келаётган миллий либослари билан ҳам бутун дунёга довруғ таратган. Бугун оммавий маданият ниқоби остида кириб келаётган ажнабий суратлар ва турли ёзувлар акс этган, ёҳуд кийим борасида ҳаддан ошганларни кўриб ёқа ушлайсан киши. Айниқса, айрим ўсмир йигит ва қизлар устидаги либослар ҳар қандай инсонни таажжубга солиши шубҳасиз.\nМаданияти тўғри шаклланмаган ёшлар орасида турли хил чет мамлакатларга тақлид қилишнинг авж олганлиги, оқибатда ўз миллийлигимизнинг қадрсизланиб бораётгани ачинарли ҳол, албатта. Айрим ёшларнинг кийиб юрган кийимлари ҳатто ҳеч қандай маданиятга ҳам тўғри келмайди. Уят ҳисси тўғрисида гапирганда ёзнинг жазирамаси баҳонасида бемалол калта иштон (шортик) кийиб юрганларни кўриб ҳайрон коласан. Парвардигор ҳаммани бирдек яратган. Нега бошқалар исимайди-ю, у исиб кетади? У бошқачами? Йўқ. Унда уят йўқ!\nПайғамбаримиз Муҳаммад алайҳиссалом: «Ҳаё қилмасанг, билганингни қил», деганлар. Ҳаё қилиш, ҳаёли бўлиш инсонга фақат яхшилик келтиради. Уялмаслик эса кўпчиликнинг назарини ҳисобга олмасликдан келиб чиқади.\nЖамоат жойига боряпсизми, энг аввало кийимингизга бир қаранг. Шундай кийиниш керакки, сизга ҳеч кимнинг эътирозли нигоҳи тушмасин. Фақат ўзини эмас, бошқаларни ҳам ўйлайдиган одамнинг кўнгли равшан бўлади. Аёллардан фарқли ўлароқ эркакларда «мода» ўзгармайди. Уни мажбуран «ўзгартирмоқчи», яъни «янгилик» киритмоқчи бўлганлар эл назаридан қоладилар.\nБиз шу кеча-кундузда кўпчиликни анчадан бери ўйлантираётган масалалар ҳусусида фикр юритдик. Уни сиз ҳам ўйлаб кўринг. Эҳтимол, сиздаги мулоҳазалар бошқачадир.\nҚўқон шаҳар «Дегрезлик» масжиди имом-хатиби\nКалит сўзлар: либосодоб\nҲаж сафари нархи маълум қилинди


Дилдорбек ҳожи Раҳмонов: СУЛТОН МИНГБОШИНИНГ НАБИРАСИ | ДУНЁ ЎЗБЕКЛАРИ | Mobile Version\n03/04/2016 Дилдорбек ҳожи РАҲМОНОВ Воқеа ва ҳодисалар\nУлуғ Октябр инқилобидан олдин Ўш шаҳрини тўртта мингбоши бошқарган бўлса, улар бир-бирига қариндош ва қуда эди. Ўш шаҳрининг Оқбура дарёсининг шарқий қирғоғи улус дейилиб, уни қариндошларимиз Насриддин ва Мамажон мингбошилар бошқаришган. Оқбуранинг ғарбий қирғоғини аммам Назокатхоннинг қайнотаси Султон Тоирбоев ва унинг укаси Қудрат мингбошилар бошқаришган.\nКейинчалик ўгай катта оппоқдадам Ғози мингбоши бошқарган. Ўшнинг мингбошилари катта илмга эга бўлишиб, ўз фарзандларига ҳам пухта билим беришарди. Мингбошилар ичида Султон мингбошининг авлодлари Ўш ва Ўзбекистонда катта мавқега эга эди. Ушбу мақолада Султон Тоирбоев мингбошининг невараси, менинг амаким хақида маълумот бермоқчиман.\nКатта аммам Назокатхон Султон мингбошининг ўғли Иззатулло билан турмуш қуриб 4 феврал 1925 йили Азизулло исмли фарзанд кўришади. Отаси авлоди томонидан у Султон Тоирбоев мингбошига невара, Ўзбекистон ССР вазирлар кенгаши раиси ўринбосари (1945-1948 йиллар), академик ва драматург Иззат Султон, Ўзбекистон ССР таълим вазири Султонов, Ўзбекистон ССР ички ишлар вазири 1 ўринбосари (1979-1985 йиллар) милиция генерал-майори Мухтор Насруллаевич Султоновлар билан ака-укани фарзандлари.\nЎш шаҳар милициясининг асосчиси ва биринчи бошлиғи Болтиҳожи Султонович Султонов ва Ўзбекистон ССР вазирлар кенгаши раиси ўринбосари, ташқи ишлар вазири (1954-1959 йиллар) Ғани Султонович Султоновлар амакилари. Тожикистон ССР вазирлар кенгаши раиси (1937-1946 йиллар), Ўш вилояти ва Ўш шаҳар ижроия қўмиталари раиси, Ўш шаҳар Помир автотрестининг директори (уни бошчилигида 1120 та одам ишлаган) Мамадали Қурбонов (аммаси Раҳимахонни (Тоживой амакисини қизи) умр йўлдоши) поччаси бўлади. Поччаси Мамадали Қурбонов шарафига Ўш шаҳар 15 сонли мактаби ва Душанба шаҳрида кўча номига қўйилган.\nАзизулло 9 ёшга тўлганда, 1934 йили онаси Назокатхон вафот этади. Ўшда қийинчилик, очарчилик вақтлари эди. Отаси Иззатулло Султонов ўғли Азизуллони олиб Тошкент вилояти, Шуралисой қишлоғига кўчиб кетади. У ерда Иззатулло Шуралисой қишлоқ кенгашини тузиб, маъсул котиби, сўнг раиси лавозимларида ишлайди ва янги ерлар ўзлаштиришда, қишлоқ хўжалиги маҳсулотларини етиштиришда фаол иштирок этади. Шуралисойда янги театр очиб, унга амаким Жўрахонни чақиртиради ва у умр йўлдоши Ойимхон билан келади. Жўрахон Раҳмонов театрни асосчиси ва бадиий раҳбари бўлган. У театрда қариндошларимиз Зулфия, Каромат опалар, поччамиз Тошкентбой найчилар ишлашган.\n1943 йили 18 ёшга тўлганда Азизулло ўз хохиши билан урушга бориш учун военкоматга боради. Военкоматда командир русчалаб: “Фамилиянг нима”-деб сўрайди, Азизулло русчани тушунмагани учун жавоб беришга қийналади. Шунда командир русча-ўзбекча аралаштириб: “Отангни исми нима?”-деб сўрайди. Азизулло: “Иззатулла”-деб жавоб беради. Шундан кейин Азизулло Султоновни фамилияси ҳарбий хужжатларига Иззатуллаев деб ёзилиб қолади. Урушдан кейин амаким Азизулло госпиталда Татьяна исмли қиз билан танишиб қолади ва уни Янгийўлга олиб келади. Татьяна Совет Иттифоқи қахрамони Зоя Космодемьянскаяни яқин қариндоши бўлади.\nАзизулло Султонович Иззатуллаев урушдан қайтгач педагогика сохаси бўйича ўқиб мактаб ўқитувчиси бўлиб ишлади. Сўнг Янгийўл шаҳар В.Маяковский номли мактаб директори, Янгийўл тумани маориф бўлими бошлиғи, темир йўл депоси партия бошланғич ташкилоти котиби, туман партия қўмитасининг масъул ходими, туман ижроия қўмитаси масъул котиби, раис ўринбосари лавозимларида ишлаган.\nБир неча марта туман кенгашига депутат бўлиб сайланган. Амаким Азизулло Иззатуллаев ўзининг ташкилотчилиги, иқтидори, тиришқоқлиги ва билимдонлиги билан Тошкент вилояти, Янгийўл туманида 30 йилдан ошиқ давр ичида раҳбарлик лавозимларида ишлади ва кўплаб халқ хўжалиги иншоотларини, объектларини қурди.\nБулар кўп қаватли уйлар, корхоналар, ташкилотлар, мактаблар, ЗАГС биноси, маиший ва хизмат дўконлари ва бошқалар. Янгийўл туманида кўплаб янги бинолар қурилишини, янги шаҳарчалар барпо этилишини, ободонлаштириш ва кўкаламзорлаштириш ишларини уюштирди ва бошқарди.\nКўп янгийўлликларга ўз ёрдамини аямади, қабулига келган ҳар бир фуқарони масаласини қонун доирасида ижобий ҳал этишга ҳаракат қилди, кўпларини уйлик қилди, ёшларни ўқитди, кўп ўзбек миллий кадрларни тайёрлади. Амакимни яхши кўрган мақоласи бор эди: “Иш қиламан деса минг хил имконият, иш қилмайман деса минг хил бахона”.\nЯнгийўл тумани партия қўмитасининг биринчи котиби Азизулло Иззатуллаевни туман маиший хизмат комбинатига бошлиқ этиб тайинлайди. Бир ҳафтадан сўнг Азизулло биринчи котиб қабулига кириб: “Мана бу янги олган баллонли курткамни аҳволини кўр (у пайтда баллонли куртка камёб маҳсулот бўлиб, қиммат эди) бу ҳаммаси пул тиқавериб, олмасам ҳам чўнтакларимни йиртиб юриб пул тиқишяпти, энди баллонли курткамни тўла, тезда мени бошқа ишга ўтказ”- деб қаттиқ талаб қилади.\n1 котиб: “Азизулло ака ҳеч бўлмасам олти ой чидаб ишлаб беринг” – деса. “Олти соат ҳам ишламайман, бу маиший хизмат комбинати турган битгани порахўрлар уяси экан, берган пулларини олмасам ҳам, уйимга нарсалар ташлаб кетишяпти, уйдагилар эшикни очмай қўйса, дарвозамни тагига бир машина тарвуз тўкиб кетишибди, ким тўкканини топа олмаяпман. Мен қамалиб кетмай туриб, бошқа ишга ўтказ”- дейди ва бошқа ишга ўтади. Азизулло Иззатуллаев мана шундай пора олмайдиган, ҳалол, покиза, баркамол инсон эди.\nКПСС МҚ сиёсий бюроси аъзолигига номзод, Ўзбекистон МҚ биринчи котиби Шароф Рашидов Янгийўлдаги ҳукумат дала-ҳовлисида дам олаётганида, Азизулло Ўш шаҳридаги Киров (Бобур) номли театрнинг янги биноси (1979 йили қурилган) қурилишига пул маблағлари ажратишга ёрдам беришини сўраган. Чунки унинг тоғалари Ўринбой ва Жўрахон Раҳмоновлар ва онаси томонидан оппоқдадаси Раҳмонберди Мадазимов ушбу театрнинг асосчилари бўлишган.\nАзизулло Иззатуллаев персонал нафақага чиққан бўлса-да, катта раҳбарлик тажрибага эга бўлганлигини инобатга олиб туман раҳбари уни туман кенгаши референтлар гуруҳи раҳбари лавозимига тайинлайди. 1988 йили Ўшга келганда Азизулло амаким менга: “М.Горбачёвнинг сиёсати туфайли СССР парчаланиб кетади, пуллар, одамлар қадрсизланади, уйларни, олтинни ва бошқа ҳаридоргир маҳсулотларни баҳоси кескин кўтарилади” – деганда ишонмовдим. Лекин уч йил ўтгач амакимни башорати амалга ошганлигига гувоҳ бўлдим.\nКоммунистик партия ва Совет ҳукумати Азизулло Иззатуллаевни Улуғ Ватан урушида кўрсатган қахрамонликларини, давлат ва жамият олдидаги хизматларини юксак баҳолади. У II даражали “Ватан уруши”, “Ҳурмат белгиси” орденлари, кўплаб медаллари, Ўзбекистон Компартия МҚ ва Олий Кенгаши раёсатининг фахрий ёрлиқлари билан тақдирланган.\nТурмуш ўртоғи Норпошшохон Йўлдошева Чиноз ва Янгийўл туманлари хотин-қизлар қўмитаси раиси, “Янгийўл” туман рўзномасининг бош мухаррири, Янгийўл тумани 44 сонли Ҳамза номли мактаб директори, “Ўзбекистонда хизмат кўрсатган ўқитувчи” фахрий унвони билан тақдирланган. Давлат ва жамият олдидаги хизматлари юксак баҳоланиб, персонал нафақахўр ҳисобланади.\n25 январ 1991 йил Азизулло Иззатуллаев ўз иш жойида вафот этди. Вафот этганда, “Янгийўл” рўзномасининг 29 январ 1991 йил сонида таъзияномаси чиққан.\nҚабристондаги хайрлашув маросимида Ўзбекистон Республикаси Президенти давлат маслаҳатчиси Мавлон Умурзоқов, Республика хотин-қизлар қўмитаси раиси, Бош вазир ўринбосари шоира Ҳалима Худойбердиева, Тошкент вилояти ва Янгийўл тумани ҳокимлари ва бошқа масъул раҳбарлар қатнашган ва нутқ сўзлашган.\nДавлат ва жамоат арбоби Азизулло Иззатуллаев ўзининг меҳнати ва қилган ижобий ишлари билан халқимиз хотирасида абадий сақланиб қолган.\nЎзА директори Абдусаид Кўчимов кечаги журъат ва бугунги ҳақиқатлар ҳақида\nХонанда Аҳрор Усмонов автотўқнашувдан сўнг оғир аҳволда шифохонада ётибди\nГўрўғлининг миллати борми? Нега туркман “Гўрўғли”си тан олинди?


Соғлом авлод камолоти йўлида\n«Соғлом авлод учун» халқаро хайрия фондининг анжумани бўлиб ўтди.\nУнда давлат ва жамоат ташкилотлари вакиллари, фонднинг васийлик кенгаши ва бошқаруви аъзолари ҳамда Қорақалпоғистон Республикаси, вилоятлар ва Тошкент шаҳридан сайланган делегатлар иштирок этди.\n«Соғлом авлод учун» халқаро хайрия фонди бошқаруви раиси С. Иномова ва бошқалар соғлом авлодни тарбиялаш, ёшларнинг баркамол ўсиб-улғайиши, истеъдоди ва салоҳиятини тўла рўёбга чиқариши учун ҳар томонлама ғамхўрлик кўрсатиш давлатимиз сиёсатининг устувор йўналишига айланганини таъкидлади.\nПрезидентимиз Ислом Каримовнинг 1993 йил 23 апрелдаги Фармонига мувофиқ ташкил этилган «Соғлом авлод учун» халқаро хайрия фонди бу борада амалга оширилаётган ислоҳотлар жараёнида фаол иштирок этмоқда. Ушбу нодавлат тузилма тегишли давлат ва жамоат, халқаро ташкилотлар билан ҳамкорликда соғлиқни сақлаш, гуманитар ёрдам, болалар спортини ривожлантириш, таълим каби соҳаларда кўплаб лойиҳаларни амалга оширмоқда.\nФонднинг экологик ноқулай ҳудудларга «Саломатлик поездлари»ни ташкил этиш, туғма нуқсонли болаларни мамлакатимиз ва хорижий давлатлардаги нуфузли клиникаларда даволатишга оид лойиҳалари аҳолининг ижтимоий муҳофазага муҳтож қисмини ҳар томонлама қўллаб-қувватлаш, оналик ва болаликни ҳимоялаш, аҳоли ўртасида соғлом турмуш тарзини шакллантириш, болалар саломатлигини асрашда ўз самараларини бераётир. Маданият, санъат, спорт-соғломлаштириш йўналишидаги лойиҳалар иқтидорли ёшларни аниқлаш ва рағбатлантириш, ёшлар ўртасида оммавий спортни ривожлантиришга хизмат қилмоқда.\nФонд томонидан «Она ва бола скрининги» Давлат дастурида белгиланган вазифаларни ўз вақтида бажаришга ҳам алоҳида эътибор қаратилмоқда. Бу борада Республика скрининг маркази ва унинг жойлардаги тузилмалари билан ҳамкорлик йўлга қўйилган.\nФонднинг кам таъминланган оилаларни, ногиронлар ва тиббий-ижтимоий муҳофазага муҳтож инсонларни қўллаб-қувватлашга оид гуманитар лойиҳалари ҳам кенгайиб бормоқда.\nЎзбекистон Республикаси Вазирлар Маҳкамасининг 2014 йил 30 январдаги «Соғлом авлод учун» ҳукуматга қарашли бўлмаган халқаро хайрия фондини қўллаб-қувватлашга доир қўшимча чора-тадбирлар тўғрисида»ги қарори асосида фонднинг ҳуқуқий мақоми янада ошиб, мақсад ва вазифалари миқёси кенгайди.\n«Соғлом авлод учун» халқаро хайрия фондининг 2013 йилдаги фаолияти якунлари таҳлил этилди, «Соғлом бола йили» Давлат дастури ижросини таъминлаш билан боғлиқ вазифалар белгилаб олинди.\nМазкур рукндаги бошқа мақолалар: « Юксак ҳуқуқий маданият — демократик жамият пойдевори\tҒурур ва ифтихор бахш этди »


16 апрел 2021, Тошкент вақти: 18:37\nЛоланинг цензурани «фош қилган» клипидан олинган кадр.\nЎзбекистонлик 34 яшар қўшиқчи, ижоди тез-тез баҳс-мунозаралар келтириб чиқаруви Лола Йўлдошеванинг «Севгингни менга айт-2» клипи Youtube ва Instagramга 13 ноябрь куни қўйилганидан бир соат ўтар-ўтмас камида 100 минг марта томоша қилинди.\nЛола Йўлдошеванинг ўзи режиссерлик қилган бу клип Озодлик суҳбатлашган санъатшунослар назарида санъатнинг “ижтимоий протест” жанридаги асардир.\nЖурналист Евгения Гранденинг Озодликка айтишича¸ минглаб изоҳларда Лола Йўлдошева клипи жамиятнинг турли қатламлари тарафидан олқишланмоқда.\nШу кунларда Италияда фильм олаëтган ўзбек киноси отахонларидан бири Али Ҳамроев Озодлик илтимосига кўра¸ клипни томоша қилди.\n- Лоланинг режиссёрлик маҳоратига ва сарказмига баҳо қўйиш керак бўлса мен 5+ қўяман. Бу шунчаки ҳушомад эмас, ишонаверинг. Гап ва мақтовни ҳавога совурадиган одам эмасман. Кеча туғилмадим. Зўр киноларнинг минглаб километрини томоша қилган мендай банд одам шу клипни охиригача мазза қилиб кўрдим. Буни Лолага етказинг.\n"Лола инқилоби"ми ëки цензура томорқасига отилган тош?\nЎзбекистонлик таниқли блогер Нурбек Алимов ўзининг Телеграмдаги саҳифасида бу клипни “Лола инқилоби” деб атади.\n“Лоланинг жасоратига қойил қолмай иложимиз йўқ. Олдин унга ҳам шунчаки «поп-қўғирчоқлар» категорияси призмаси орқали қарайдиган халқ унга нисбатан бошқача кўз билан қарай бошлади. Лоланинг мақсади жамиятда ҳамма қонунда тақиқланмаган хоҳлаган ишини қилишга, хоҳлаган кийимини кийишга, имижини ўзи белгилашга ва мустақил эркин танлов ҳуқуқига эга эканликларини кўрсатиш бўлди”.\nТошкентлик санъатшунос Абдумалик Турдиевнинг Озодлик мухбирига айтишича¸ клип совет давридан қолган “худсовет” ҳақида памфлетдир:\n- Клип бугунги шоу-бизнес кўргуликларини фош қилади. Ўзбек шоу бизнеси Ғарб мусиқий оқимларидан илҳомланган ëш санъаткорлар ва уларни баҳолаш юклатилган “нафталин ифорли” мулозимлардан иборат. Бу диссонанс клипда яққол плакат каби кўрсатиб берилади. Ўзбек мусиқасида жонли ижро йўқлиги¸ бутун мусиқа фонограммага асосланганини клипда сими розеткага тиқилмаган гитара тасвири билан фош қилинади. Мен бу клипни инқилоб демаган бўлардим. Аммо “Республика маънавият маркази” ва “Ўзбекконцерт” боғчасига отилган тош дердим. Қани кўрайликчи, мулозимлар зарбани қандай қабул қилди экан?\nЛола ҳаëтда ҳам “маънавият посбонлари” билан тўқнашган\nСаҳнага қизил кўйлакда чиққан Лола Йўлдошева ярим яланғочликда айбланган эди.\nЛола Йўлдошева 2015 йилда “ярим-яланғоч” кийиниб, саҳнага чиққани учун мулозимларнинг жиддий танқидига учраган эди.\nЛола Йўлдошева ўшанда Ўзбекистон Бош вазирининг ўринбосари Элмира Боситхонова тарафидан танқид қилинган эди.\nЙўлдошевани танқид қилган Боситхонова “Ўзбекистон Робинзон яшайдиган орол эмас, агар кимки, бугун демократия, истаганимни қиламан, деб ўйласа, халқ, жамият фикри билан ҳисоблашмаса, қаттиқ адашади”, дея қўшиқчи шаънига танқид ëғдирган эди.\nБунинг ортидан Йўлдошеванинг лицензияси бекор қилинган эди.\nЯшовчан "Қўшиқчилар вазирлиги"\nХонандалар орасида “Қўшиқчилар вазирлиги” деб аталадиган “Ўзбекнаво” қўли билан Каримов даврида Ўзбекистондаги таниқли санъаткорлар Фарруҳ Зокиров, Шерали Жўраев, Юлдуз Усмонова, Обид Асомов, Севара Назархон, Шаҳзода Матчонова, Шоҳруҳ рэп, Феруза Жуманиёзова, Отабек Мадраҳимов, Озода Нурсаидова,Фарруҳ Соиповларга тақиқ қўйилган эди.\n“Ўзбекнаво" эстрада бирлашмаси президент Шавкат Мирзиёев 2017 йили имзолаган “Маданият ва спорт соҳасида бошқарув тизимини янада такомиллаштириш чора-тадбирлари тўғрисида”ги фармонига биноан тугатилган эди.\nАммо Ўзбекистон Республикаси Маданият вазирлигининг 2017 йил, 19 майдаги “Ўзбекконцерт” давлат муассасаси фаолиятини йўлга қўйишни ташкил этиш тўғрисида”ги буйруғига асосан қўшиқчилар ва концерт фаолиятини назорат қиладиган янги идора ташкил қилинди.


Эйдзи Фурукава: Мирзиёев яккаликдан кечиб, Марказий Осиё бутунлигига интилмоқда\nЯпониянинг етакчи нашрларидан бири бўлган «Нихон кэйдзай» газетасида Эйдзи Фурукаванинг Ўзбекистон президенти Шавкат Мирзиёевнинг сиёсатига бағишланган мақоласи чоп этилди. Мақолада Ўзбекистон ўз дипломатик йўлини ўзгартириши (изоляция) яккаликдан Марказий Осиё бутунлигига қараб кетаётганлиги ҳақида фикр билдирилган.\nМуаллифнинг фикрича Ўзбекистон минтақада қўшнилар билан муносабатни ижобий тарафга ўзгартирмоқда. Бунинг яққол мисоли сифатида 10 ноябрда хавфсизлик масалалари бўйича Самарқандда ўтган конференцияда Шавкат Мирзиёевнинг 5 давлат (Ўзбекистон, Қирғизистон, Тожикистон, Туркманистон, Қозоғистон) раҳбарларига мунтазам учрашувлар ўтказиб туришни таклиф этганини келтириш мумкин. Таклиф 5 давлат раҳбарлари томонидан қўллаб қувватланган ва 2018 йилда уларнинг илк учашуви кутилаётганини ижобий баҳолаган.\nФурукава минтақада рўй бераётган ўзгаришларда Шавкат Мирзиёевнинг ўрнини юқори баҳолаган холда шундай ёзади: “У ўз олдига қўшнилар билан муносабатни мустахкамлаш режасини қўйди. Президент инаугурациясидан кейин дархол Туркманистон ва Қозоғистонга сафар қилди. Сентябрь ойида эса 17 йил ичида илк бора Қирғизистон президенти Атамбаев билан учрашди. Шунингдек, Тожикистон билан муносабатларни тиклади.” Мақолада Ўзбекистон Ташқи ишлар вазири Абдулазиз Комиловнинг қуйидаги сўзлари келтирилади: “Чегарадаги муаммолардан тортиб, транспорт инфраструктурасини ривожлантиришда ҳамда хавфсизликни таъминлашда қўшнилар билан ҳамкорлик қилиш бизга жуда зарур. ”\nМуаллиф ўз мақоласида Ўзбекистон ташқи сиёсатининг бошқа қирралари ҳақида ҳам тўхталиб ўтган. Мутахассисларнинг фикрича Ўзбекистон иқтисодиётни ривожлантириш мақсадида инвестицияларни жалб қилиш учун қулай шароит яратишга интилмоқда. Шунингдек, муаллиф Мирзиёевнинг ташқи валютани либераллаштириш сиёсатини ҳам ижобий баҳолаган.\nЭйдзи Фурукава Шавкат Мирзиёевнинг қўшни давлатлардан ташқари Россия Федерацияси, Хитой Халқ Республикаси ва АҚШга қилган сафари унинг “кўптамонлама дипломатия” олиб бораётганини билдиради, деб ёзади. Муаллиф мақоласини европалик дипломатнинг қуйидаги фикри билан якунлайди: “Ўзбекистон сиёсатидаги бу ўзгаришлар минатақдаги вазиятга ижобий таъсир қилади.”


С.Икромов: Ўзбекистонда инсон ҳуқуқлари бўйича вазият ўзгаргани йўқ\n30-31 январь кунлари Бишкек шаҳрида инсон ҳуқуқларини ҳимоя қилиш бўйича Хельсинки халқаро федерацияси анжумани бўлди. Унда Ўзбекистон инсон ҳуқуқлари мустақил ҳимоячилари ташаббус гуруҳи раиси Суръат Икромов ҳам маъруза қилди.\n“Озодлик” мухбири С.Икромов билан мазкур анжуман ва Ўзбекистонда инсон ҳуқуқлари бўйича вазият хусусида суҳбатлашди.\nМухбир: Сиз анжуманда Марказий Осиё давлатларининг инсон ҳуқуқлари бўйича мажбуриятлари, эришилган муваффақиятлар ва вазифалари ҳақида маъруза қилган экансиз. Айтингчи, Ўзбекистондаги инсон ҳуқуқлари бўйича вазиятга қандай баҳо берасиз?\nИкромов: Мамлакатимизда инсон ҳуқуқлари бўйича вазият деярли ўзгаргани йўқ. Сезиларли ўзгаришлар кўзга ташланмайди. Лекин эътибор қаратиш керакки, омма орасида бу борада фикрлаш кучайгани сезилмоқда. Фуқароларнинг инсон ҳуқуқларини ҳимоя қилиш борасида анча фаоллашгани билинмоқда.\nМухбир: Диний экстремистик оқимларга алоқадорликда айбланган фуқаролар устидан турли суд жараёнлари ўтказилмоқда. Сиз уларда жамоатчи ҳимоячи сифатида иштирок этмоқдасиз. Судланаётган бу фуқароларнинг диний экстремизмга ёки террорчиликка қанчалик алоқаси бор?\nИкромов: Мен бир неча жиноят ишларини кўриб чиқиб, судларда қатнашиб, монтиронглар ўтказиб шундай хулосага келдимки, уларга қўйилган айблар тўқиб чиқарилган. Уларнинг айбдорлиги тўғрисида бирорта далил-исбот йўқ. Ҳибсга олиш ва тергов вақтида қийноқлар қўлланилиб, айбланувчилар қилмаган ишлари тўғрисидаги ҳужжатларга қўл қўйишга мажбур этилган.\nМуухбир: Ўзбекистонда инсон ҳуқуқлари ҳимоячиларига нисбатан провокация уюштириш ҳолатлари ҳам мавжуд, деган маълумотлар бор. Сизга нисбатан ҳам шундай тажовуз уюштирилган ва сиз қаттиқ тан жароҳати олгансиз. Айтингчи, сизга ва бошқа ҳуқуқ ҳимоячиларига қарши уюштирилган провокация бўйича қўзғатилган жиноят ишлари ниҳоясига етказилганми?\nИкромов: Менга қарши уюштирилган тажовуз бўйича жиноят иши қўзғатилган. Лекин ҳали бу иш охирига етмади. Етказилишига ҳам умидим кам. Негаки, бу буюртма иш. Бундай иш ортида эса юқори лавозимли арбоблар туради.


ДЕПУТАТЛИК ВАКОЛАТИ - Ўзбекистон овози газетаси\nБугунги демократик жараёнларда ундан самарали фойдаланиш тақозо этилмоқда\nКейинги йилларда бутун мамлакатимизда бўлгани каби Сурхондарё вилоятида ҳам катта ўзгаришлар рўй бермоқда. Замонавий таълим муассасалари — умумий ўрта таълим мактаблари, болалар мусиқа ва санъат мактаблари, академик лицей, касб-ҳунар коллежлари нафақат келажагимиз эгалари бўлган болаларимизни ҳар жиҳатдан баркамол этиб вояга етказишга хизмат қилмоқда, балки шаҳар ва қишлоқларимиз кўркига кўрк қўшаяпти.\nАйниқса, Термиз давлат университетининг янги ўқув бинолари фойдаланишга топширилиши вилоят ёшлари ҳаётида катта воқеа бўлди. Кўплаб саноат корхоналари ҳам ишга тушди, «Обод турмуш йили»да энг олис туманларда ҳам улкан бунёдкорлик ишлари амалга оширилди. Намунавий лойиҳалар асосида барпо этилаётган уй-жойлар қишлоқларимиз кўркини бутунлай ўзгартириб юборди. Бундай ютуқлар ҳақида яна кўплаб мисоллар келтириш мумкин.\nАммо халқ депутатлари Сурхондарё вилоят Кенгашининг яқинда бўлиб ўтган навбатдан ташқари сессиясида билдирилган танқидий фикрлар, аввало, йўл қўйилаётган хато ва камчиликлар ҳақида чуқур ўйлаб кўришимиз кераклигини кўрсатди. Ислоҳотларнинг бугунги босқичи нафақат маҳаллий ижро ҳокимияти органлари, айни пайтда, биз депутатларнинг ҳам ўз ишимизни қайта кўриб чиққан ҳолда, фаолиятимизни жиддий кучайтиришни тақозо этаяпти. Чунки, ҳудудларни ижтимоий-иқтисодий ривожлантириш, одамлар ҳаёти даражасини оширишга нафақат маҳаллий ижро ҳокимияти органлари, балки маҳаллий вакиллик ҳокимияти теппа-тенг, керак бўлса, кўпроқ жавобгар бўлиши лозим.\nИслоҳотлар изчиллигини таъминлашда халқ депутатлари маҳаллий Кенгашларининг позициясини мустаҳкамлашга қаратилган ташаббусларни кўтариб чиқиш бўйича партияларнинг, депутатлик гуруҳларининг фаоллиги етарли бўлмаяпти. Буни очиқ тан олишимиз зарур.\nВилоятда ислоҳотлар самарадорлиги ошишида халқ депутатлари вилоят Кенгашининг, ундаги депутатлик бирлашмаларининг ўрни катта бўлиши керак эди. Биз туман ва шаҳар Кенгашлари депутатларига ўрнак бўлишимиз лозим эди. Аммо амалда ундай бўлмади. Сессияларда доимий икки-уч нафар депутатдан бошқа бирон-бир кишининг сўзга чиқиши таъминланмади, назорат сусайтириб юборилди. Жойларда вакиллик ҳокимиятининг ваколатлари ҳамда назорат вазифаларининг ролини кучайтириш бўйича чора-тадбирлар кўришга етарлича эътибор берилмади.\nВилоятда юзага келган вазиятни тўғри баҳолаб, танқиддан керакли хулоса чиқариб, жойлардаги ижтимоий-иқтисодий масалаларни ўрганиш, йўл қўйилаётган камчиликлар ва уларнинг сабабларини муҳокама қилиб бориш, энг муҳими, муаммоларни ҳал қилиш бўйича муқобил таклифлар бериш борасида фаоллик кўрсатишимиз зарур. Партия ташкилотларимиз билан халқ депутатлари маҳаллий Кенгашларидаги депутатлик гуруҳларимизнинг электорат манфаатларидан келиб чиқадиган вазифаларни ҳал этиш бўйича ташаббускорлигини кучайтириш бунда муҳим аҳамиятга эгадир.\nҚонунларимизда маҳаллий Кенгашларга катта ҳуқуқ ҳамда ваколатлар берилган. Улардан самарали фойдаланиб, одамлар ҳаёти янада яхшиланишига таъсир кўрсатиш, ижро ҳокимияти фаолияти устидан вакиллик ҳокимиятининг назоратини кучайтириш депутатлар, депутатлик бирлашмаларининг фаоллигига бевосита боғлиқ. Бироқ фаоллик ва қатъийлик етишмаслиги сабабли вилоятда қатор қўпол хато-камчиликларга йўл қўйилди. Сессияда билдирилган танқидий фикрлардан тўғри хулоса чиқариб, бундан кейин фаолиятимизни кескин кучайтириш чораларини кўришимиз зарур. Ислоҳотларнинг бугунги босқичи ҳам биздан шуни талаб қилаяпти.\nЎзХДП Сурхондарё вилоят кенгаши раиси, халқ депутатлари вилоят Кенгашидаги депутатлик гуруҳи раҳбари.


Кеча мамлакат кўчаларида баҳорги об-ҳаво ҳукм сураётган эди. Ҳаво ҳарорати ўртача кўп йиллик қийматлардан 10-12 даражага юқори бўлди, лекин кечаси шамол кучайди ва қор ёғиши бошланди, баъзи жойларда шамол 25-30 м/с гача кучайди ва ҳарорат кескин пасайди.\n«Ўзгидромет» хабарига кўра, бугун мамлакатнинг барча ҳудудлари Россиянинг (Москва вилояти) Европа ҳудудидан кириб келган совуқ антициклон таъсири остида бўлади. Кун давомида аксарият ҳудудларда қор ёғиши кузатилади, фақат шимолий ҳудудларда ёғингарчилик бўлиши эҳтимоли камроқ. Ҳаво ҳарорати 2-5 даража совуқ бўлади.\nЭртага Ўзбекистон ҳудудида совуқ атмосфера фронти таъсири сақланиб туради, республиканинг шимолий ва шарқий ҳудудларида бироз қор ёғиши мумкин. Ҳаво ҳарорати кечаси 5-10 даража совуқни, кундузи 0-5 даража совуқни ташкил этади.\nЯкшанба куни ёғингарчилик кутилмайди, фақат тоғолди ва тоғли ҳудудларда кечаси ва эрталаб бироз қор ёғиши мумкин. Кечаси 5-10 даражагача совуқ кузатилади, кундузи ҳаво бироз манфий қийматларгача исийди ва 0-3 даража илиқ атрофида бўлади.


"Эртанги кунга тўлиқ ишонч йўқ!"\nЎшликлар миллий низо қурбонларини йўқламоқда...\nЎш фожиасига икки йил тўлган шу кунларда кўнглингизни хотиржам қилган нарса нимаю нималар ташвишингизга сабаб бўлаяпти? Бу саволларга жавоб берган ўшлик миллати қирғиз икки фаол аёл қирғиндан туғилган қўрқув ҳамон тирик эканини айтади.\nИнсон ҳуқуқлари ҳимоячиси Алима Шарипованинг айтишича, у Ўш фожиасининг икки йиллигини кўнглида бироз таҳлика билан кутган эди.\nЧунки, дейди у, тўқнашувнинг 2 йиллигига тўғри келадиган кунларда етарли даражада ҳимоя остида бўлишига шаҳарликларда ишонч йўқ эди.\nУнинг айтишича, 10, 11 июн кунлари тинч ўтди ва Алима Шарипованинг кўнглида бироз хотиржамлик пайдо бўлди.\nБироқ, деб давом этади Алима Шарипова, биродарлик, байналмилалчилик ҳислари мутлақ йўқолиб қолганидан ташвишдаман.\n- Бу ҳислар ўшликлар учун бир вақтлар табиий бўлган ва шу кунда муайян бир гуруҳлар борки, уларнинг кучи бизнинг ўша ҳисларимиздан устун келмоқда, дейди Алима Шарипова.\nУнинг айтишича, ўша гуруҳлар Ўшнинг ўзидан кўра, кўпроқ Ўш атрофида бўлиб, улар миллатчилик уруғини урчитмоқда.\nОммавий ахборот воситалари Ўш ресурс маркази директори, журналист Мақсуда Айтиеванинг айтишича, ўшликларнинг кўнглини хотиржам қиладиган омиллар йўқ эмас.\n- Бозорлар ишлаб турибди, биров сотаяпти, бошқаси олаяпти, касалхоналар, мактаблар, жамоат транспортида одамлар миллатига қарамай аралашиб юрганини кўриш мумкин, деб хабар қилди Айтиева.\nБироқ у ҳам эртанги кунга бироз ҳадик билан қарамоқда. Айтишича, Қирғизистон жанубидаги вазиятнинг тўла барқарорлашиб кетишига баъзиларнинг Интернетда масъулиятсизлик билан қилаётган чиқишлари сабаб бўлиб қолиш хавфи мавжуд.\n- Ўш фожиаси кунлари шаҳарда бўлганман, ўша кунлардаги даҳшатни ўз кўзим билан кўрганман, балки эртанги кунга тўла ишонч билан қарай олмаётганимга ўша жароҳат сабаб бўлаётгандир, деди Мақсуда Айтиева.


Абдураҳмон РАЪФАТ ПОШО\nKаъб ибн Молик розияллоҳу анҳу ансорийларнинг улуғларидан, Ясрибда катта эътибор ва обрў топган кишилардан эди. У Ақоба куни Расулуллоҳ соллаллоҳу алайҳи васаллам билан аҳдлашиб, мусулмон бўлди. Фахри коинотнинг Бадр ва Табукдан бошқа юришларида қатнашди. Каъб ибн Молик Пайғамбаримиз алайҳиссаломдан ўнлаб ҳадис ривоят қилган. Маккада вафот этган.\nУҳуд куни Пайғамбаримиз алайҳиссалом яраландилар. Шу пайт кимдир: «Муҳаммад ўлди!» деб бақирди. Шу чоқ Расулуллоҳ соллаллоҳу алайҳи васаллам мусулмонлар томон кела бошладилар. У зот алайҳиссаломни биринчи бўлиб Каъб ибн Молик таниб қолди ва баланд овозда: «Эй мусулмонлар, суюнчи! Расулуллоҳ тириклар!» деб қичқирди. Расулуллоҳ алайҳиссалом унга: «Жим!» ишорасини қилдилар. Мусулмонлар атрофида тўпланишди. Кейин биргалашиб, тоққа кўтарилишди.\nКаъб ибн Молик розияллоҳу анҳудан ривоят қилинишича, у масжидда ибн Абу Ҳадраддан қарзини беришини талаб қилди. Шунда икковларининг овозлари кўтарилди. Шовқинни ҳатто Расулуллоҳ соллаллоҳу алайҳи васаллам уйининг ичида туриб эшитдилар. Кейин ҳужралари пардасини очиб: «Эй Каъб!» деб чақирдилар. «Лаббай, ё Расулуллоҳ!» деди у. «Қарздан бунчасини кеч», деб унинг ярмига ишора қилдилар. «Шундай қилганим бўлсин, эй Аллоҳнинг Расули», деди. Кейин Расулуллоҳ Ибн Абу Ҳадрадга: «Тур, қарзни адо эт», дедилар (Имом Бухорий, Муслим, Термизий, Насаий ривояти).\nКаъб ибн Молик розияллоҳу анҳу айтади: «Расулуллоҳ соллаллоҳу алайҳи васалламнинг Табук сафари мевали дарахтлар соя солиб, бу манзара одамга ёқадиган пайтга тўғри келди. Менинг бундай роҳат-фароғатларга мойиллигим бор эди. Эрта тонгдан у зот ёнига тайёргарлик қилиш учун борардим-у, лекин ҳеч нарса қилмай қайтиб келар эдим. Хизмат қилиб юравердим. Мусулмонлар Пайғамбар алайҳиссалом билан бирга жўнашди. Мен эса йўлга тайёр эмасдим. Уларга орқадан етиб олишни ҳам ўйладим, аммо бу ҳам менга насиб қилмади”.\nРасулуллоҳ соллаллоҳу алайҳи васалламнинг Табукдан қайтаётгани хабари келганида мени ғам босди. баҳона излашга тушдим: эртага нима деб у зотнинг ғазабидан қутулиб қолсам экан деб ўйлай бошладим. Ақлли кишилардан ёрдам сўрадим. Расулуллоҳ соллаллоҳу алайҳи васаллам етиб келганлари маълум бўлганида мени ёмон хаёллар тарк этди. Охири рост гапиришга аҳд қилдим.\nРасулуллоҳ соллаллоҳу алайҳи васаллам эрта тонгда шаҳарга кириб келдилар. Сафардан қайтсалар, олдин масжидга кириб икки ракат намоз ўқир, сўнгра одамлар билан учрашар эдилар. Бу сафар ҳам шундай бўлди. Жойларига келиб ўтирганларида Табукка бормай қолганлар у зотга узр айта бошлашди. Мен ҳам у зот ҳузурларига келиб, салом бердим. Менга сал ғазабнок ҳолатда табассум қилдилар. Сўнгра: «Кел», дедилар. Мен қаршиларига ўтирдим. У зот бормаганим сабабини сўраганларида: «Аллоҳга қасам, менда узр йўқ», дедим. Расулуллоҳ соллаллоҳу алайҳи васаллам: «Рост гапирдинг, тур, то Аллоҳнинг ҳукми келгунича кут», дедилар.\nЯна икки кишига шундай жавоб айтилди. Учовимизга одамлар билан гаплашиш тақиқланди. Шу азобда эллик кунни ўтказдик.\nМадина бозорида юрсам, шаҳарга дон сотгани келган Шом деҳқонларидан бири: «Ким менга Каъб ибн Моликни кўрсатиб қўяди?» деди. Одамлар менга ишора қилишди. У олдимга келиб, Ғассон подшоҳи битган мактубни узатди. Унда бундай деб ёзилган эди: «Бизга хабар етди, дўстинг сенга жафо қилибди. Ҳузуримизга кел, биз сенга тасалли берамиз». Мактубни ўқигач: «Бу бир фитна», дедим ва ёқиб юбордим.\nЭллигинчи куни уйда бомдодни ўқидим. Намоздан сўнг Аллоҳни зикр қилдим. Юрагим сиқилиб, кенг ер торайиб кетгандек бўлиб турган пайтда Абу Бакр Сиддиқ розияллоҳу анҳунинг бир тепаликда туриб, баланд овозда: «Эй Каъб ибн Молик, хурсандлик хабари!» деб бақирганини эшитдим. Аллоҳ таоло «Яна қолган уч кишининг ҳам (тавбаларини қабул этди). Уларга кенг ер торлик қилган, юраклари танг бўлган ва Аллоҳ (ғазаби)дан фақат Унинг Ўзига қочиш билан паноҳ топилишини билишганидан сўнг улар тавба қилувчилардан бўлишлари учун Аллоҳ тавбаларини қабул этди» (Тавба, 118) оятини туширган эди. Бир киши олдимга от чоптириб келди. Аслам қабиласидан яна бир киши пиёда келди. Бу киши тоғ ошиб келиб, баланд овоз билан хушхабар берди. Севинганимдан унга устки кийимларимни ечиб, кийдириб қўйдим. Сўнг Расулуллоҳ соллаллоҳу алайҳи васаллам ҳузурларига жўнадим. Одамлар йўлда тавбам қабул бўлгани билан мени табриклашарди.\nМасжидга кирдим. Расулуллоҳ соллаллоҳу алайҳи васаллам атрофида одам кўп экан. Шунда Талҳа ибн Убайдуллоҳ розияллоҳу анҳу мен билан қўшқўллаб сўрашди. Сўнг Расулуллоҳ соллаллоҳу алайҳи васалламга салом берсам, хурсанд бўлганларидан юзлари ёришди.\nРасулуллоҳ соллаллоҳу алайҳи васалламнинг олдиларида ўтириб: “Албатта, Аллоҳ ростгўйлигим сабабидан нажот берди. Энди тавбамнинг натижаси ўлароқ, умримнинг қолган қисмида фақат рост гапираман...” дедим (Имом Бухорий ва Муслим ривояти).\nАҳмад МУҲАММАД таржима қилди\nКАЪБ ИБН МОЛИК,\nДругие материалы в этой категории: « ҚУШЛАР ТАСБИҲ АЙТУР, БИЗ НЕГА ЖИММИЗ\t“Тузуклар”да соҳибқирон фазилатлари »


Шавкат Мирзиёев “Мирзачўл текс” корхонасини бориб кўрди - Халқ сўзи\n08:50 31 Январь 2019 Сиёсат\nУшбу корхона фаолияти уч босқичли лойиҳа асосида йўлга қўйилади. Биринчи босқич 2018 йил декабрда ишга туширилган. Хитой ва Туркиядан 100 дона тикув дастгоҳи олиб келиб ўрнатилган. Етмишдан зиёд хотин-қиз иш билан таъминланган.\nЛойиҳанинг иккинчи босқичида 240 иш ўрнига мўлжалланган жинси мато тўқиш йўлга қўйилади. Учинчи босқичда ип-калава йигирув амалиёти ишга тушади. 2021 йилгача корхона тўлиқ қувват билан ишлаши кўзда тутилган. Бу туманда 800 га яқин иш ўрни яратиш имконини беради.\nШавкат Мирзиёев корхона фаолиятини ривожлантиришга доир муҳим кўрсатмалар берди. Хотин-қизларни иш билан таъминлашга доимий эътибор қаратиш зарурлигини таъкидлади.\nШу ернинг ўзида вилоятни ижтимоий-иқтисодий ривожлантириш лойиҳа тақдимоти бўлиб ўтди. Хусусан, мамлакатимизнинг Россия Федерацияси, Франция ва Беларусь Республикаларидаги элчихоналаримиз томонидан вилоятга жалб қилинган инвестициялар тақдимоти, шунингдек, Жанубий Корея, Туркия, Ҳиндистон, Хитой каби давлатлардан келган инвесторлар ўз лойиҳаларини давлатимиз раҳбари эътиборига ҳавола қилди.


Зидан финалда нега «калла» қўйганди? Матерацци айбини тан олди - EFFECT.UZ\nФутбол бўйича Италия терма жамоасининг собиқ ҳимоячиси Марко Матерацци 2006 йилги жаҳон чемпионати финалида Францияга қарши кечган ўйинда афсонавий Зинедин Зидандан «калла зарби»ни қабул қилиб олган эди. Ушбу воқеа икки футболчи ўртасида кечган даҳанаки жангдан сўнг рўй берганди.\nЎша пайтда бу кутилмаган воқеа бутун дунёни ҳайратга солиб, унинг таъсири узоқ йиллар давомида сақланиб юрди. Ҳатто машҳур қизиқчимиз, раҳматли Ҳожибой Тожибоев ҳам ушбу «дуэль» ҳақида ҳангома айтгани ҳамон эсимизда.\nМатерацци Зидан нега шундай қилишга мажбур бўлгани сирини ва ниҳоят, ошкор қилди. У бу ҳақда ўзининг Инстаграм саҳифасидаги тўғридан-тўғри эфири орқали маълум қилди.\n«Биз жарима майдонида бир неча бор тўқнаш келдик. У биринчи таймда гол урди ва шундан сўнг мураббий уни кўздан қочирмай, қўриқлаб юришимни айтди. Биринчи тўқнашувдан сўнг мен ундан кечирим сўрадим, аммо у ёмон жавоб қайтарди. Учинчи тўқнашувимиздан сўнг, мени жаҳлим чиқиб кетди, у эса ўйиндан кейин менга ўз футболкасини беришини айтди. Мен эса унинг футболкасидан кўра, синглисини маъқул кўришимни билдириб, жавоб қайтардим».\nЗидан финалда нега «калла» қўйганди? Матерацци айбини тан олди.\n«Биз жарима майдонида бир неча бор тўқнаш келдик. Учинчи тўқнашувимиздан сўнг жаҳлим чиқди, у ўйиндан кейин менга ўз футболкасини беришини айтди. Мен эса унинг футболкасидан кўра, синглисини маъқул кўришимни айтдим» pic.twitter.com/xDQ9PaJt36\n— Дадахон Хасанов (@khasanov_98) May 4, 2020\nTeglar:Zinedin Zidan, Марко Матерацци\nOʻzbekistonda koronavirusga chalinganlar yanada koʻpaydi


«САНЪАТ» - Назар ЭШОНҚУЛ - Inja san'at\n– Мен рассомман, – деди у. – Умрим қашшоқликда ўтди, ҳаётимда шундай кунлар бўлдики, эслашнинг ўзи даҳшат. Мен энди очликдан жуда қўрқаман. Сенга ўзимнинг суратларимни сотишим мумкин. Суратларим жуда ғаройиб, у одам қурби етмайдиган ишларга қодир. Агар хоҳласанг сенга ғалабанинг суратини чизиб бераман, у орқали сен қўшни шоҳликни осонгина босиб оласан ёки бўлмаса гўзал бир қизнинг суратини чизиб бераман.\n– Менга қўшни ернинг кераги йўқ,-деди шоҳ рассомга.\n– Ўзимда ҳам ортиқча ерлар ошиб-тошиб ётибди. Агар сен ростдан ҳам шундай мо”жизали суратлар чиза олсанг, унда менга осойишталикнинг суратини чизиб бер. Одамлар ҳеч қачон ғавғо қилмасинлар, ғалаён ҳам бўлмасин, менинг чизган чизиғимдан чиқишмасин. Мамлакатдаги масалаларни ҳал етишда фақат менинг ҳақим бўлсин.\nРассом дарров ишгв киришди. У ҳар хил бўёқларда аввал шоҳликнинг, сўнг унда яшаётган фуқораларнинг суратини чизди, – лекин суратдаги одамлар фавқулодда итоаткор, мўмин ва меҳнаткаш эди. Рассом уларни ғоят қунт ва усталику билан чизар, унинг қўли жодугарларникидек ҳаракат қиларди. Сурат чизилган сайин шоҳликдаги одамларнинг ҳам табиати аста-секин ўзгариб борарди: шаҳарларда ғалаёнлар бирин кетин тинчий бошлаган эди. Қандайдир сеҳрли куч уларнинг кўнгилларидаги норозилик ипларини узиб ташаларди: одамлар ишлашар, нима беришса қаноат қилишар, театрга, киноларга боришар, қўшиқ ҳам эшитишарди, бироқ ғалаён қилишмасди.\nРассом шоҳнинг талабига биноан уларни ростдан ҳам малданиятли қилиб тасвирлаганди. Мамлакатда ҳамма шоҳона кийиниб юрар ва шоҳ билан бир қозондан овқат ҳам ея оларди. Энг қашшоқчилик йиллари ҳам бу шоҳлик фуқоралари тўқлардек, шоду-хуррам кун кечиришарди. Сурат шоҳга жуда маъқул бўлди. Айниқса, фуқароларнинг ўзига ҳаддан ортиқ содиқлигидан https://sachchadost.in/archives/153905/ хурсанд эди У Рассом кўнгли тусаганича тақдирлади ва суратни абадий асраш учун саройнинг тўрига осиб қўйди.\nРассом тирикчилик илинжида ҳамма жойда – шаҳарда, қишлоқларда, кент ва вилоятларда, қўрғон ва қалъаларда, қароргоҳ ва жанг майдонларида кезиб юрар ва унинг суратлари ҳамма жойда муносиб тақдирланарди.\nБир мамлакатда камбағал рассом яшарди. У аянчли даражада қашшоқ, устига-устак жуда ҳам ёлғиз эди: у ҳаётни қандай тушунса, шундай кўринишда чизар, лекин уни ҳеч ким тушунмас, суратлари паст нархда сотиларди. Омадсиз рассом бир куни кўчада – айнан кўчада, чунки маликаларни бошқа жойда учратиш мумкин эмас, буни эртаклар ҳам тасдиқлайди, – шаҳар айланиб юрган маликани кўрди-ю, унга ошиқ бўлиб қолди; муҳаббат уни девонага айлантирди: у маликанинг исмини айтиб, кўча-куйда санғиб юрадиган ва эсига тушиб қолган жойда – тошга ҳам, деворга ҳам унинг суратини чизадиган бўлиб қолди. Бу ҳолни маликага етказдилар. Малика қаҳ-қаҳ уриб кулди-ю, рассомни чақириб, аввал масхара қилди. Лекин малика рассомнинг кўзларига боқиб донг қотди. Бу кўз эмас, тун қўйнида порлаб турган машъала эди: у ерда мусибат ва ситамларнинг ёғдуланган бўёқлари жилва қиларди. «Агар менинг суратимни худди ўзимдек қилиб чизолсанг, мен сенга тегишга розиман – деди малика.\n– Фақат сурат ҳам мен каби жонли бўлиши шарт.»\nРассом машаққат билан узоқ йиллар ёлғиз сурат устида ишлади. У яна ҳам қашшоқлашди, эгнидаги кийимлар жулдурга айланди, ейишга нони қолмади, тушкунликнинг барча аянчли ва хароба кўчаларини бир-бир кезиб чиқди, лекин ихлос билан ишлайверди. Чарчаган ёки умидсизликка тушган пайтлари маликанинг гўзал чеҳрасини кўз олдига келтириб, унга ялиниб ёлворди, илтижо қилди, йиғлади, соғинч ва висол онларига умид ҳамда ёлғизлик мусибати унга куч бағишлади: у бўёққа ўзининг қонини қўшиб янги-янги ранглар топди, қарочиқларга кўзларининг нурини бахшид ва этди, орадан йиллар ўтиб, рассомни масхара қилиш учун маликанинг ўзи уникига ташриф буюрди. У рассомни кўриб, янада ҳайратда қолди – рассом жуда ҳам яшариб кетган, кўзларида бахт ва муҳаббатнинг оловлари ёнар, юзида улуғворлик акс этар, ёнида эса худди маликага ўхшаш, гўё маликанинг эгизагидай, худди маликанинг кўзга ташланар ва ташланмас нуқсонлари тарошлаб чиқилгандай маликадан-да латофатлироқ, эндигина о\nчилган гулдек сўлим ва назокатли қиз ҳам турарди. Қиз маликадан ҳам гўзалроқ ва жозибалироқ эди – рассом унга хаёлнинг рангларини берганди, муҳаббатнинг буюклиги билан ишланган гўзал бир илоҳа яралган эди: у қаҳ-қаҳ отиб кула олар, рассомнинг хонасини мушку анбарга ва гул хидига тўлдириб фаришталардай рақс тушиб юрарди. Бу рассом қалби ва муҳаббатининг тимсоли эди. Рассом ўзи яратган илоҳани кўриб, ақли-хушидан айрилган, у маликани ҳам, берган ваъдасини ҳам унуттганди; «Маликам, – деди рассом, – мен сизнинг муҳаббатингизда йиллар машаққат чекдим, йиғладим-сиқттадим, қалбимни ғам-андуҳ сўндирди. Кўзларим йўлингизда ногирон бўлди, лекин сиз шу йилларда ҳатто мендан бирон марта ҳам ҳол сўрамадингиз, аксинча, устимдан кулиб, мени телба, дея овоза қилдингиз. Мен учун энг оғир бўлган уқубатли даврда менга фақат шу суратгина таскин берди, менга қунт ва ишонч бағишлаб турди.\nСуратни чизиб бўлгач тушундим, мен сизни эмас, аслида сизнинг қиёфангизда бўлган бу сиймони севган эканман. Мен излаганимни топдим, биз аҳду-паймон қилдик, мендек бир қашшоқ рассом фақат шу малакнинг тенгиман, сизнинг эмас, маликам». Шундай дея рассом чеҳрасидан малоҳат таралиб турган қизни етаклаб уйига кириб кетди… Биз аслида севганимиз тимсолидаги бошқа қиёфани севамиз. Буни англаш учун рассом каби хўрликни бошдан кечиришимиз керак.


Coca Cola Суперлигаси. "Пахтакор" ОЧЛдан олдинги сўнгги ўйинни бугун "Металлург"га қарши ўтказади\n08.09.2020 07:00 Ўқилди: 141\nБугун Coca Cola Суперлигасининг 16-туридан ўрин олган "Металлург" - "Пахтакор" учрашуви бўлиб ўтади.\nЧемпионатлар тарихида ушбу жамоалар ўзаро 47 бор тўқнаш келган. "Пахтакор" 39 беллашувда зафар қучган, "Металлург" ҳисобида 4та ғалаба бор. Яна 4 учрашув дуранг билан тугаган. "Шерлар" 125та гол уришган, бекободликлар эса 36та.\nБекободда ўтган учрашувларнинг 17тасида "Шерлар" ғалаба қозонган, икки беллашув дуранг билан тугаган бўлса, 4та тўқнашувда "Металлург" устун келган. "Металлург" ўз майдонидаги охирги 4та ўйинда "Пахтакор"га 4 бор мағлуб бўлган.\nЎзаро ўйинларда энг кўп голни Игорь Сергеев урган - 9та. Анвар Солиев ҳисобида 8, Сервер Жепаровда 6тадан гол мавжуд. "Металлург"дан Дилмурод Каримов 6 голни ўз ҳисобига ёзиб қўйган. Руслан Вагапов ва Зоҳид Абдуллаев эса 3тадан тўп киритган.\n"Металлург" ва "Пахтакор" жамоалари ўртасидаги ўйин 8 сентябрь, сешанба куни соат 19:00да Бекободдаги "Металлург" стадионида бошланади.\n19:00 - МЕТАЛЛУРГ – ПАХТАКОР\nҲакамлар: Рустам Лутфуллин, Маҳмуд Турдиев, Феруз Достонов, Достон Раҳмонов\n30.10.2019 15:42 Ўқилди 384\nФранция чемпионати тўпурарлари билан танишинг\n31.07.2020 20:42 Ўқилди 84\nБеларусь. "Шахтёр Солигорск" навбатдаги ғалабага эришди\n19.07.2019 17:00 Ўқилди 334\nЎртоқлик учрашуви. Кавасаки Фронтале - Челси 1:0\n07.11.2019 08:00 Ўқилди 294\nМарсело жароҳат олди\n06.12.2019 07:21 Ўқилди 333\nЛаутаро Мартинес “Манчестер Сити”га ўтмайди


Нодавлат таълим ташкилотлари фаолиятини лицензиялаш учун керак бўладиган ҳужжатлар | Sadikov.Uz\nSubmitted by Nasim Sadikov on Thu, 02/13/2020 - 14:56\nҲозирда нодавлат таълим ташкилотлари фаолиятини лицензиялаш учун қуйидаги ҳужжатлар керак бўлади:\n1. Лицензия бериш тўғрисидаги ариза, унда:\n- юридик шахснинг номи ва ташкилий-ҳуқуқий шакли;\n- жойлашган жойи;\n- почта манзили;\n- таълим фаолиятини амалга ошириш жойининг манзили;\n- банк муассасасининг номи ва банкдаги ҳисоб рақами;\n- фаолиятнинг лицензияланаётган тури;\n- таълим фаолияти йўналишлари рўйхати кўрсатилиши керак;\n2. Ёнғин ва санитария-эпидемиология назорати органларининг мавжуд бинолар ва хоналарнинг ёнғин хавфсизлиги талабларига ва санитария-гигиена нормаларига мувофиқлиги тўғрисидаги хулосалари;\n3. Педагог кадрлар ҳақида маълумот;\n4. Ўқув режаси ва дастурларининг электрон нусхалари;\n5. Ариза кўриб чиқилганлиги учун лицензия даъвогари томонидан йиғим тўланганлигини тасдиқловчи ҳужжат нусхаси.\nЛицензия талаблари ва шартлари қуйидагилар ҳисобланади:\n- Ўзбекистоннинг таълим соҳасидаги қонун ва қонуности ҳужжатларига мажбурий риоя қилиш;\n- таълим-тарбия жараёнини давлат таълим стандартларига, ўқув режаларига ва таълим дастурларига мувофиқ ташкил этиш;\n- лицензияланаётган фаолиятни бажариш учун лицензия даъвогарига мулкий ёки бошқа ашёвий ҳуқуқ билан тегишли бўлган, белгиланган талабларга мувофиқ бино ёки хоналарнинг мавжуд бўлиши;\n- аудитория ва ўқув хоналарини замонавий ахборот коммуникация асбоб ускуналари, ўқитишнинг техник воситалари ва анжомлар билан жиҳозлаш;\n- таълим дастурларининг белгиланган даражасини амалга ошириш учун ўқув биноларини зарур дарсликлар, ўқув-методик адабиётлар ва бошқа кутубхона-ахборот ресурслари билан таъминлаш;\n- таълим дастурларини умумий ўрта, касб-ҳунар ва олий таълим давлат таълим стандартларига мувофиқ, шунингдек, мактабгача таълим, мактабдан ташқари таълим, кадрлар малакасини ошириш ва уларни қайта тайёрлашга қўйиладиган давлат талабларига мувофиқ амалга ошириш;\n- таълимнинг мажбурий равишда дунёвий характерда бўлиши, таълим жараёнида урушни, зўравонликни тарғиб қилишдан фойдаланишга, фуқароларнинг конституциявий ҳуқуқлари ва эркинлиги камситилишига, мамлакатдаги хавфсизлик ва ижтимоий-сиёсий барқарорликка, жамиятнинг ҳуқуқий ва маънавий асослари, фуқаролар осойишталигига, миллатлараро ва динлараро тотувликка рахна солинишига, Ўзбекистон Республикаси тўғрисида нотўғри ахборотлар тарқатилишига ҳамда унинг тарихий, маданий ва маънавий қадриятлари бузиб кўрсатилишига йўл қўймаслик;\n- ижтимоий ҳимояга муҳтож оилаларнинг қобилиятли фарзандларини танлов асосида муассасадаги жами ўқувчилар сонининг 10 фоизидан кам бўлмаган миқдорда бепул ўқишга қабул қилиш;\n- битирувчиларга белгиланган тартибда таълим тўғрисида ҳужжат бериш.\nЭслатиб ўтамиз, нодавлат таълим ташкилотларига лицензия Вазирлар Маҳкамаси ҳузуридаги Таълим сифатини назорат қилиш давлат инспекцияси томонидан берилади.


ИИВ Академиясининг касбий тайёргарлик факультетига кимлар қабул қилинади?Haqida.net\nЕЧЛ. «Реал» ҳужумчилари гол ура бошлади, «Севилья»дан супер камбэк ва бошқа натижалар\nГулнора НИШОНОВА: «Ҳақ олинур, берилмас…»\nHome Dunyo ИИВ Академиясининг касбий тайёргарлик факультетига кимлар қабул қилинади?\nИИВ Академиясининг касбий тайёргарлик факультетига кимлар қабул қилинади?\non: Noyabr 07, 2017 In: Dunyo, Mahalliy\nИчки ишлар вазирининг буйруғи (2017 йил 27 октябрь) билан Ўзбекистон Республикаси Ички ишлар вазирлиги Академиясининг касбий тайёргарлик факультетига қабул қилиш тартиби тўғрисидаги низом тасдиқланди. Бу ҳақда Norma.uz хабар бермоқда.\nЭслатиб ўтамиз, ИИВ Академиясининг Сержантлар таркибини тайёрлаш бўйича олий курслари негизида Касбий тайёргарлик факультети ташкил этилган (2017 йил 16 августдаги ПҚ-3216-сон Президент қарори).\nФакультетга Ўзбекистон фуқаролари бўлган, “Ички ишлар органлари тўғрисида”ги Қонун талабларига жавоб берадиган, ёши 18-30 бўлган, ўрта махсус, касб-ҳунар ва олий маълумотга эга бўлган, ҳарбий хизматни ўтаган (эркаклар учун), соғлиғининг ҳолатига кўра ва жисмоний тайёргарлиги бўйича ички ишлар органларида хизмат қилишга яроқли деб топилган, дастлабки ва махсус-профессионал танловдан муваффақиятли ўтган шахслар (шу жумладан, ички ишлар органларининг ходимлари) қабул қилинади.\nИчки ишлар органларининг офицерлар таркиби ходимларини тайёрлаш йўналишида олий маълумотли шахслар 6 ой ўқийди, сержантлар таркиби ходимларини тайёрлаш йўналишида эса ўрта махсус, касб-ҳунар ёки олий маълумотли шахслар 5 ой ўқийди.\nФакультетга ўқишга қабул қилиш квоталари ички ишлар вазири томонидан тасдиқланади. Факультетга ўқишга қабул қилиш учун танловларни ўтказиш муддатлари ва қабул қилиш шартлари ОАВ, шунингдек Академиянинг сайтида эълон қилинади.\nФакультетга тингловчиларни қабул қилиш дастлабки танлов ва махсус-профессионал танлов асосида амалга оширилади.\nДастлабки танлов қуйидагиларни ўз ичига олади:\n• ҳужжатларни тўплаш ва ўрганиш;\n• дастлабки якка тартибдаги суҳбат;\n• умумжисмоний тайёргарликни баҳолаш;\n• тиббий кўрикдан ўтказиш.\nФакультетга ўқишга кириш учун фуқароларнинг аризалари (ички ишлар органи ходимларининг билдиргилари) қабул йилининг 15 февралидан 15 апрелигача қабул қилинади.\nФуқароларнинг аризасига қуйидагилар илова қилинади:\n• паспорт нусхаси;\n• туғилганлик ҳақида гувоҳнома нусхаси;\n• яқин қариндошларининг паспорти, туғилганлик ҳақида гувоҳномаси, никоҳ тузилганлиги ҳақида гувоҳномаси, никоҳдан ажралганлик ҳақида гувоҳномаси, вафот этганлар бўлса, уларнинг ўлим ҳақида гувоҳномаси нусхалари;\n• 3х4 см ўлчамдаги 6 та фотосурат (бош кийимсиз) ва 9х12 см ўлчамдаги 2 та фотосурат (бош кийимсиз);\n• номзод томонидан қўлда ва компьютерда ёзилган таржимаи ҳол;\n• ўқиш, иш (агар ўқиётган ёки ишлаётган бўлса) ва ўзини-ўзи бошқариш органидан тавсифнома ва маълумотнома;\n• маълумоти тўғрисидаги ҳужжатлар ва уларнинг баҳолар кўрсатилган иловалари нусхаси;\n• ҳарбий гувоҳнома нусхаси;\n• меҳнат дафтарчаси нусхаси (агар мавжуд бўлса).\n• яқин қариндошларининг паспорти, туғилганлик ҳақида гувоҳномаси, вафот этганлар бўлса, уларнинг ўлим ҳақида гувоҳномаси нусхалари;\n• 3х4 см ўлчамдаги 6 та фотосурат (бош кийимсиз) ва 9х12 см ўлчамдаги 2 та фотосурат (бош кийимсиз).\nДастлабки якка тартибдаги суҳбат номзод ариза (билдирги) билан мурожаат қилган кундан бошлаб 10 кун ичида ўтказилади.\nСуҳбат ўтказилгандан кейин 15 кун ичида Низомда келтирилган методикага мувофиқ номзодларнинг умумжисмоний тайёргарлиги баҳоланади. Умумжисмоний тайёргарлик бўйича синовлардан муваффақиятли ўтган номзодларга тиббий кўрикдан ўтиш учун йўлланма берилади.\nТиббий кўрикдан ўтказиш натижалари бўйича номзоднинг соғлиғи ҳолатига кўра ички ишлар органларида хизмат қилишга яроқлилиги тўғрисида хулоса чиқарилади. Хизматга яроқсиз деб топилган номзодлар махсус-профессионал танловга қўйилмайди.\nМахсус-профессионал танлов қуйидагиларни ўз ичига олади:\n• ҳужжатларни ўрганиш;\n• тиббий кўрикдан ўтказиш;\n• ички ишлар органларида хизматга касбий-психологик лаёқатини баҳолаш;\n• якуний якка тартибдаги суҳбат.\nТиббий кўрикдан ўтказиш натижалари бўйича соғлиғи ҳолатига кўра номзоднинг ички ишлар органларида хизмат қилишга яроқлилиги тўғрисида хулоса чиқарилади. Хизматга яроқсиз деб топилган номзодлар махсус-профессионал танловнинг кейинги тадбирларига қўйилмайди.\nНомзодларнинг ички ишлар органларида хизматга касбий-психологик лаёқати Низомда келтирилган методикага мувофиқ баҳоланади.\nЯкка тартибдаги якуний суҳбат Низомда келтирилган методика асосида ўтказилади.\nИИВ академик лицейларининг битирувчилари бўлган номзодларга хизматга касбий-психологик лаёқатини баҳолаш ва якуний суҳбатда тўплаган умумий балларининг 20 фоизи микдорида имтиёз балли қўшиб берилади.\nХизматга касбий-психологик лаёқатини баҳолаш ва якуний суҳбат натижаларининг умумий йиғиндисига кўра номзодни Факультетга ўқишга қабул қилиш тўғрисида қарор қабул қилинади.\nНатижалардан норози бўлган номзодлар 3 иш куни ичида апелляция шикоятларини бериши мумкин. Апелляция комиссияси уларни 3 иш куни ичида кўриб чиқади. Апелляция комиссияси қарори устидан судга шикоят қилиниши мумкин.\nҲужжат 2017 йил 27 октябрдан кучга кирди.\nКорея АҚШдан атом сув ости кемалари ва жосуслик воситаларини харид қилмоқчи\nHamma Ko’rsin! Bu ma’lumot maxfiy hisoblangan… 3 329 views\n🔞Ayolni JINSIY ALOQADA QONDIRISH! Ayolning Psixologik LAZZATLANISHI!! 370 views


Ерларни экишга тайёрлаш - Ўзбекистон Республикаси Қишлоқ хўжалиги вазирлиги\nЕрларни экишга тайёрлаш\nМамлакатимизда жорий йилда ёғингарчилик нисбатан ўртача кузатилмоқда. Шу туфайли экин майдонларида намлик етарли даражада бўлишини таъминлаш мақсадида февраль-март ойларида ўтказиладиган агротехник тадбирлар бўйича қуйидаги тавсияларга амал қилиш мақсадга мувофиқ.\nРеспубликамизнинг табиий тупроқ-иқлим шароитларида қишлоқ хўжалиги экинларини суғормасдан туриб кўзланган ҳосилни олиб бўлмайди.\nЧунки мамлакатимизда табиий ёғингарчилик миқдори жуда кам (текис чўл-саҳро минтақаларида 90-120 мм атрофида холос, фақатгина тоғ ва тоғ олди минтақаларида унинг йиллик миқдори 360-400 мм гача етади) бўлиб, у ҳам мавсумий характерга эга бўлганлиги учун тупроқда тўпланган табиий намлик қишлоқ хўжалиги экинлари уруғини экиб ундириб олишга ҳам етмайди.\nБундан ташқари, республикамизда сув манбалари ҳам жуда чегараланган. Шунинг учун тупроқда нам тўплаш,сақлаш ва уруғни (айниқса ғўза чигитини) ернинг табиий намига ундириб олиш, ғўза парваришида барча агротехника тадбирларини сувдан тежамкорлик билан оқилона фойдаланишга қаратиш муҳим аҳамият касб этади.\nТупроқда нам тўплаш ва сақлаш кузда ерларни текислаш, шудгорлаш, тупроқ шўрини ювиш, қишда яхоб сув бериш, баҳорда захира суғориш ва бошқа тадбирлар билан чамбарчас боғлиқ бўлади. Йилдан-йилга сув танқислиги кузатилаётган бир вақтда мазкур комплекс тадбирларни илмий асосланган тавсияларга биноан ўз муддатида ва сифатли амалга ошириш тақозо этилади.\nЭрта баҳорги бороналашни тупроқнинг 8-10 см қатламида ерни етилиши билан ўтказиш зарур, буни аниқлаш учун бир ховуч тупроқни сочиб юборганда ёйилиб кетса, ер етилган ҳисобланади. Ёғингарчилик кам бўлган (200 мм гача) йилларда уни февраль ойининг 2-ярмидан, ёғингарчилик кўп бўлганда эса март ойининг биринчи ярмидан бошлаш мумкин.\nАгар бу тадбир эрта ўтказилса тупроқнинг зичлашишига олиб келади,бу тадбир кечикиб ўтказилганда эса тупроқ юзасида нам етишмаслигидан тўлиқ ниҳол олиш имкони бўлмайди, кўчат сийрак бўлиб қолади.\nБу йилги шароитда шўрланмаган ерларда баҳорда ва экишдан олдин икки марта ишлов бериш (бороналаш) етарли бўлиб, ўтлоқи тупроқларда эса ерни яхши ҳолатга келтириш учун бир марта ишлов берилади. Ортиқча бороналаш ва чизел ўтқазиш тупроқни зичланишига ва тупроқдаги намни йўқотишга олиб келади. Агар кўшимча бороналаш ўтказишга тўғри келса, унда тупроқ шароитидан келиб чиққан ҳолда ўтказиш лозим.\nФевраль - март ойларида ҳар бир қулай об-ҳаво шароитида унумли фойдаланиб ерларни экишга тайёрлаш ишларини ўтказиш лозим. Кузги шудгор олдидан фосфорли ва калийли ўғитлар қўлланилмаган бўлса, экишдан олдин қўллаш керак.\nШўрланган майдонларда шўр ювиш ишлари тугаллангандан сўнг эрта баҳорда ер етилиши билан чизелланиб ёки дискланиб бороналанади. Бунда март ойида фосфорли ўғитларни 60% (аммофос-195 кг/га, ёки супрефос- 385 кг/га, ёки оддий суперфосфат-650 кг/га) ва калийли ўғитларни 50% (калий тузи –125 кг/га, ёки калий хлор -90 кг/га) солинади, сўнг чизел культиваторлари ёрдамида тупроқ 18-20 см чуқурликда чизелланади ва бир юришда борона қилинади.\nЭрта баҳорда куз ва қиш ойларида тўпланган намликни сақлаш мақсадида бороналаш талаб этилади, бунинг учун ер оби-тобига келиши билан барча далаларда ёппасига бороналаш ўтказиш шарт. Мазкур тадбир муддатидан кечиктирилиб ўтказилиши натижасида, тупроқни чигит экиладиган қатламида намлик йўқотилиб, ниҳол бир текис ундириб олинмайди.\nЧигитни тупроқнинг табиий намида тўлиқ ундириб олиш учун тупроқ оби-тобида етилиши билан икки қаторли қилиб тиркалган оғир бороналардан фойдаланилади. Агар экишгача далада бегона ўтлар кўп бўлса ер чизелланади, борона қилиниб, бегона ўтлардан тозаланади ва мола босилиб, чигит экилади.\nЯхоб суви берилган, айниқса, тупроқнинг шўри ювиладиган Қорақалпоғистон Республикаси, Хоразм, Бухоро, Навоий вилоятлари экин майдонларида ҳайдов қатлами анча зичлашган бўлса, эрта баҳорги бороналаш самара бермаслиги мумкин. Бундай тупроқлар борона тиркалган ҳолда чизелланади ёки дискаланади. Эрта баҳорги ишлов беришда тишли ва дискли бороналардан тўғри фойдаланиш тупроқнинг ҳайдов қатламини зичлаштирмасдан экишга сифатли тайёрлашни таъминлайди.\nПСУЕАИТИ илмий ходимлари.


Қосим-Жўмард Тўқаев: «Отам Сталиндан умрбод миннатдор бўлган» » Ўзбекистон янгиликлари – Zamin.uz\nҚосим-Жўмард Тўқаев: «Отам Сталиндан умрбод миннатдор бўлган»\n23 июль 2019, 07:41\nФото: From UA News\nҚозоғистоннинг «31 канал» эфирида «Президент 2.0» деб номланган ҳужжатли фильм намойиш этилди. «Nur.kz» маълум қилишича, фильм асосини президент Қосим-Жўмард Тўқаев берган интервюлар ташкил этади.\nУнда президент жамоалаштириш йилларида Қозоғистон ҳаммадан кўпроқ жабрланганини айтган. «Энг оддий ҳисоб-китобларга кўра, 2,5 миллион қозоғистонлик ҳалок бўлган», — деган у.\n«Ўша пайтларда отамнинг оиласи катта йўқотишларни бошидан кечирган эди. Фақат икки ўғил - отам билан амаким қолган эди холос», — деб хотирлайди Тўқаев. — Иккови ҳам интернат ва мактабдан сўнг фронтга кетган».\nПрезидентнинг амакиси Ржевск жангида ҳалок бўлган. Унинг қабрини узоқ вақт топа олишмаган. Президент амакисининг қабри биродарлар қабристонидан топилгач, Тўқаев у ерга отасининг қабридан тупроқ олиб борган.\n«Отам урушда ғалабага эришилгани учун умрининг охиригача Сталиндан миннатдор одам бўлиб қолган», — деб айтган Тўқаев. «Мана шундай қарама-қаршиликлар бўлган. Сталин сабабли у етим бўлиб қолган, лекин уни доим буюк қўмондон, деб ҳисоблаган».\nУнинг таъкидлашича, Сталин йирик тарихий ва... қарама-қаршили шахс.\nЯнгиликлар » Дунё » Қосим-Жўмард Тўқаев: «Отам Сталиндан умрбод миннатдор бўлган»\n11:35 Қозоғистондаги норозилик намойишларида саксондан ошиқ одам ҳибсга олинди\n10:00 Хонанда Димаш Кудайберген Мирзиёев ва Тўқаев билан учрашди (видео)\n16:50 Назарбоев ўз партиясини зудлик билан президентликка номзод кўрсатишга чақирди\n17:14 Дариға Назарбоева сайловларда иштирок этмаслиги ҳақидаги маълумотга изоҳ берди\n06:35 Қозоғистоннинг биринчи хоними нега йўқ?


20:55 / 18.03.2018 2267 pdf Ўқиш режими + -\n«Фурқон» Улар ёлғон гувоҳлик бермайдиганлардир ва беҳуда нарсалар олдидан ўтсалар, ҳурматларини сақлаган ҳолда ўтарлар.\n«Фурқон» Уларга Роббларининг оятлари эслатилганда, у(оят)ларга гунг ва кўрлардек ташланмаслар.\n«Фурқон» Улар «Роббимиз, Ўзинг бизга жуфти ҳалолларимиздан ва зурриётларимиздан кўз қувончи ҳадя эт ҳамда бизларни тақводорларга пешво қил», дейдиганлардир.\n«Фурқон» Ана ўшалар сабр қилганлари учун «болохоналар» ила мукофотланурлар ва унда табрик ва салом билан қаршиланурлар.\n«Фурқон» Унда мангу қолувчидирлар. У нақадар гўзал қароргоҳ ва турар жойдир.\n20:45 / 18.03.2018 1799\n20:58 / 18.03.2018 4739\n1737 16:00 / 05.07.2019\n2991 05:00 / 23.01.2017\n13697 05:00 / 07.03.2017\n1267 13:30 / 26.05.2020


ҲИСОБЧИНИНГ ТЕЛЕФОН РАҚАМИ ЎЗГАРСА... — Soliq plus / Налоги плюс\n24 января, 2020 SOLIQ PLUS СЎРАГАН ЭДИНГИЗ!\nҲисобчи ёки директор телефон рақамини ўзгартирса, қандай қилиб солиқ органини хабардор қилса бўлади? Ҳалиям солиқ идорасига бориб, бу ҳақда маълум қилиш керакми ёки бу борада қандайдир ўзгаришлар бўлдими?\nБу савол кўпчиликни қизиқтиргани сабабли Давлат солиқ қўмитаси Рўйхатдан ўтказиш ва ҳисобга олиш бошқармаси бошлиғи ўринбосари Комил САЙИДОВдан жавоб олдик.\n– Давлат солиқ қўмитасининг СМС-хабарнома хизмати солиқ тўловчининг шахсий кабинетига солиқ органлари томонидан талабномалар ва хабарномалар келиб тушгани тўғрисида маълумотларни тезда олиш имконини беради.\nБу жуда қулай, аммо билдиришномалар келиб тушадиган уяли телефон рақами ўзгарганда, хизматнинг ишлаши учун бухгалтер бу ўзгаришлар тўғрисида хабардор қилиши керак эди. Ушбу жараён кўп вақт талаб этади, албатта.\nЯъни, директорнинг ёки бухгалтернинг телефон рақами ўзгарса СМС-хабарнома келиши учун солиқ тўловчи рўйхатдан ўтган туман солиқ органига бориб махсус шаклни ёзма шаклда тўлдириб тақдим этар эди.\nБаъзи бир бухгалтерлар эса солиқ органига бормасдан солиқ тўловчининг шахсий кабинетидаги “Солиқ органларига мурожаат юбориш” хизматидан фойдаланган ҳолда тўлдирилган шаклни юборишар эди.\nБироқ бу усул ҳар доим ҳам солиқ хизмати ходимлари билан алоқа қилиш имконини бермас эди. Хат кўриб чиқиш учун қабул қилинганлиги ва корхонанинг ҳисобга олиш маълумотларига қўшимча тузатишлар киритилганлигига ишонч ҳосил қилиш учун бухгалтер ҳеч бўлмаганда солиқ органларига қўнғироқ қилиши керак эди.\nИккала вариантда ҳам телефон рақамининг ўзгариши сабабли ушбу шаклнинг барча 16 та устунларини тўлдириш шарт бўлган.\nЭндиликда ушбу ҳолат ҳам тўлиқ автоматлаштирилди. Яъни, корхона раҳбари ёки бухгалтери ўз уйидан, офисидан чиқмасдан туриб шахсий компьютер ёки смартфондан фойдаланган ҳолда нафақат телефон рақами, балки солиқ тўловчилар маълумотлар базасига корхона раҳбари ёки бухгалтери, манзили, асосий фаолият тури ҳамда тегишли вазирлик таркибига кириши каби маълумотлар бўйича ҳам ўзгартириш киритиш имкониятига эга.\nБунинг учун my.soliq.uz электрон солиқ хизматлари порталидаги солиқ тўловчининг шахсий кабинетига кириб “Юридик шахсларнинг ҳисобга олиш маълумотлари”хизмати танланади (1-расм).\nРўйхатга олиш маълумотларини ўзгартириш қаторига ўтилади (2-расм)\nШундан сўнг бўш қаторлар керакли маълумотлар билан тўлдирилади ёки мавжудларига ўзгартиришлар киритилади ва жўнатиш тугмаси босилади (3-расм).\nСақланган маълумотларни аризалар реестридан кўриш мумкин (4-расм).\nУшбу хизмат солиқ тўловчиларга қулайлик яратибгина қолмасдан уларнинг вақти тежалишига, ортиқча қоғозбозликка йўл қўйилмаслиги ҳамда маълумотлар базасида аниқ ва тўлиқ маълумотлар шаклланишига олиб келади.


Муқимий | Shosh.uz\nБош саҳифа » Биласизми? » Муқимий\nМУҚИМИЙ (тахаллуси; асл исм-шарифи Муҳаммад Аминхўжа Мирзахўжа ўғли) (1850–1903. 25.5) – шоир ва мутафаккир. Ўзбек демократик адабиёти асосчиларидан. Қўқонда туғилган. Отаси тошкентлик, онаси Ойшабиби хўжандлик бўлиб, Қўқонда яшаганлар. Муқимий Қўқон ва Бухоро мадрасаларида ўқиган. Тошкентда бир неча марта (1887–88, 1892, 1899) бўлган. Кўкалдош мадрасасида яшаган. Тошкент маданий ва адабий ҳаётини чуқур ўрганган. Алмаий, Нодим каби илғор руҳдаги ижодкорлар билан алоқа боғлаб, ижодий ҳамкорлик қилган. 1892 йил Тошкент қўзғолони ташкилотчиларидан Иномхўжа билан алоқада бўлган ва унинг ўлимига бағишлаб шеър ёзган (1897).\nНавоий, Жомий, Низомий ва Фузулий ғазалларига мухаммаслар боғлаган. Жомийни ўзига устоз билган. Ўзбек, форс мумтоз шоирлари анъаналарини давом эттирган. Ўзбек адабиётида демократик йўналишнинг вужудга келиши ва шаклланиши Муқимий номи билан боғлиқ. У бошлиқ Фурқат, Завқий, Аваз, Комил каби илғор фикрли шоирлар ўзбек адабиёти тарихида янги саҳифа очдилар.\nМуқимий дунёқараши ва интилишлари билан муҳит ўртасидаги зиддият унинг ижодида танқидий йўналишни майдонга келтирган. Бу унинг ҳажвиётида кўпроқ акс этган. От, арава, лой, пашша, безгак каби мавзуларда 30 га яқин ҳажвий асар яратган. Уларда шоир турмушнинг қолоқ ва чиркин томонлари, ижтимоий онгдаги нуқсонлар устидан кулган, мустамлакачилик азоби, харобаликни заҳархандалик билан тасвирлаган («Девонамен», «Кўсамен», «Ҳайрон қилди лой», «Пашшалар», «Шикояти безгак» ва бошқалар). Бошқа бир қатор ҳажвияларида жамият ҳаётидаги ўзгаришларга янгича муносабат акс этган («Таърифи печ», «Ароба қурсин», «Лой» ва бошқалар).\nМуқимий турли шаҳар ва қишлоқларга қилган саёҳатлари таассуротлари асосида 4 қисмли «Саёҳатнома» асарини ёзди. Асар енгил, ўйноқи вазнда ёзилган, 4 мисрали бандлардан ташкил топган. Унда халқ турмушининг оғирлиги, қишлоқларнинг вайроналиги реалистик тасвирланган. М.нинг 10 шеърий, 20 га яқин насрий мактублари сақланган. Шеърлари қўлёзмалар, баёзлар, 20-аср бошларида литографияда нашр қилинган китоблар, Тошкент ва Петербургда босилган вақтли матбуот саҳифаларида бизгача етиб келган.\nТошкент кўчаларидан бири, Ўзбек давлат мусиқали драма театри, Яккасарой, Ҳамза туманларидаги маҳаллалар Муқимий номи билан аталади. Шоир ҳақида Собир Абдулла «Мавлоно Муқимий» романи ва «Муқимий» драмасини яратган. Муқимийнинг аксарият ғазаллари ашулага айланган.\nTags Toshkent Муқимий шоир энциклопедия Қўқон\nPrevious Архивные документы. Границы полицейских кварталов русской части города Ташкента, с указанием числа домов\nNext Народы Узбекистана. Грузины\nАзербайджано-узбекские связи в 1917-1920 годах\nPost Views: 101 Национально-освободительная борьба против царизма в Азербайджане и Туркестане в начале XX века …\n2021 йил, январь\nНа русском (194)\nТошкент тарихи (232)\nТошкент шаҳри (57)\nТошкент заргарлик мактабининг ўзига хос локал хусусиятлари\n500 йиллик кумуш танга | Shosh.uz: […] тариқасида эслатиб ўтамиз, Бароқхон (ҳақиқий исми Наврўз Аҳмадхон) (ту...\nДаврон: Ассалому алейко менга Устройства Иработ электравоза ВЛ 80с номли китоб кидирмокд...\nToshkent энциклопедия Ташкент Уккоша ислом фото Муйи Муборак бу қизиқ Илҳомжон Мадалиев Туркистон Шош масжид «Тошкент» энциклопедияси маҳалла Тошкент-2200 инсон Ташкент-2200 Чоч китоб народы Узбекистана ўзбек тошкентликлар Туркестан кутубхона илм\nNozi: Assalamu Alaykum Hadichai Kubro Fargona viloyatida ham bormi?...\nХаны, заставившие Китайcких императоров считаться собой (часть 1) ⋆ Malumotlar bazasi: […] часть 1 | часть 2 […]...\nИброхим: Абдурахмонов Иброхим Назарович -1967 йил Хорзм вилоят Янгиариқ туманида туғилган...


САНЪАТКОРНИНГ ОБРЎСИ ҚОЛМАЯПТИ » MUZAFFAR.UZ\nАБДУВАЛИ РАЖАБОВ: “САНЪАТКОРНИНГ ОБРЎСИ ҚОЛМАЯПТИ”\nБугунги суҳбатдошимиз ўзининг дилтортар қўшиқлари билан мухлислар қалбидан жой олган истеъдодли санъаткорларда бири Абдували РАЖАБОВ бўлди. Бизнингу билан кечган суҳбатимиз санъат, ҳаёт ва яратилажак янги қўшиқлар ҳақида бўлди.\nАбдували, кўпчиликни қизиқтирган ва ўзингизга ҳам кўпчилик берган савол бўлса керак, нега кўринмай қолдингиз? Хит қўшиқларингиз нега камайиб кетди?\nХит қўшиқлар ёзиш фақат менинг қўлимда эмас. Бу борада кўпгина композиторларга мурожаат қиляпмиз. Тинимсиз ижод жараёнидамиз, анча-мунча қўшиқлар ёзяпмиз, албатта. Бу қўшиқлар бугунги кунда қанчалик хит бўляпти бу мухлисларга ҳавола, баҳони улар беришади. Лекин кўпгина қўшиқларимиз мухлисларимизга маъқул келяпти, деб ўйлайман. Чунки кўпчилик куйлаб юрибди. Масалан, “Онажоним” номли қўшиғимиз яқиндагина яратилган бўлсада, тез орада мухлислар қалбидан жой олишга улгурди. Ундан олдинги “Нафасим ўзинг”, “Ёр-ёр” номли қўшиқларимиз ҳам мухлисларимизгат манзур бўлган эди. Тўғри, олдингига нисбатан камроқ ижод қилиняпти. Аммо Худо хоҳласа, ўрнини тўлдирамиз, деган умиддаман. Ҳозирги кунда қўшиқларимиз радио ва телеканалларда тинмай айланяпти. Телевидение орқали “Онажоним” номли клипимиз намойиш этиляпти.\n“Ёмғирлар” таронангизнинг хит бўлишида радиобошловчи дўстларингиз Дилмурод Ғуломов ва Жамшид Хожиниёзовларнинг ҳиссаси катта бўлганми яъни радиода тинимсиз айланишига?\nЖамшид Ҳожиниёзов менинг продюссерим бўлган. 2001 йилдан то 2007 йилгача бирга ишлаганмиз. Продюссер ҳамда администираторим бўлган. У пайтда Дилмурод Ғуломов билан яқин ўртоқ бўлганмиз. 2007 йилдан бошлаб эса Дилмурод мен билан ҳам продюссер ҳам администратор сифатида ҳамкорлик қила бошлади. Албатта“Ёмғирлар” таронасининг машҳур бўлишида радиобошловчи сифатида уларнинг ҳиссаси катта. Ушбу қўшиқ 2004 йилда яратилган бўлса 2005 йилларда жуда машҳур бўлган эди.\nРежиссёр Санжар Шодиевнинг “Ўзим сени бой қиламан” фильмида бош қаҳрамон ролини ўйнагансиз. Ушбу фильмдаги воқелар сизнинг ҳаётингизга ўхшайдими?\nЙўқ, бу фильм менинг ҳаётимдан олинмаган. Бир куни бир тадбирда Санжар ака билан бирга борганимиз. Шунда у киши менга янги бир фильмни суратга олаётганлигини айтиб қолди. “Агар фильмда суратга тушаман десангиз шу фильмга сизни таклиф қиламан”, деди. Аввалига рози бўлмадим. Чунки бундан олдин “Садоқат” деган фильмда ҳам роль ижро этгандимда муваффақиятсиз чиққанди. Ўзимни актёр сифатида кўрмагандим. Шундан сўнг “мен энди кинода роль ўйнамайман” деган қарорга келгандим Шу қароримни Санжар акага айтгандим у киши “Бу фильмда сиз санъаткор ролини ижро этасиз, қийинчилик туғдирмайди”, деди. Хуллас, фильмга тушишга рози бўлдим. Менимча фильм ёмон чиқмаган. Мухлисларимиз томонидан ҳам илиқ қарши олинди.\nШундан сўнг яна фильмларга таклифлар бўлдими ва қайсиларида роль ижро этдингиз?\nАлбатта, яна таклифлар бўлди. Лекин мен рад этдим. Чунки менинг касбим актёрлик эмас. Мен санъаткорман. Санжар Шодиевнинг фильми санъаткор ҳаёти ҳақида бўлганлиги учун рол ижро этишга рози бўлганман. Шундан сўнг бошқа фильмларга тушмадим.\nАйни кунларда нималар билан машғулсиз?\n- Ҳозир икки-учта янги қўшиқ устида ишлаяпмиз. Жамшид деган бастакор укамиз билан бирга. Ууман олганда янги қўшиқлар устида изланишдамиз. Худо хоҳласа, яқин кунларда мухлислар ҳукмига ҳавола этамиз.\n- Концерт беришни ҳам режалаштираяпсизми?\n- Тўғрисини айтсам, ҳозирча пойтахтда концерт бериш режамиз йўқ. Лекин вилоятларда концертлар беряпмиз. Яқинда Самарқанд вилояти бўйлаб гастроль сафарида бўлдик. Концертларимиз мухлислар томонидан илиқ қарши олинди. Хурсанд бўлдик, албатта. Яна янги қўшиқлар яратиб ва ўз устимизда ишлаб концерт беришни режалаштираяпмиз.\n- Шу йилми?\n- Йилини аниқ айтолмайман. Лекин концерт бериш режамизда бор. Тўғрисини айтсам, кейинги пайтда яратилаётган тароналаримиздан кўнглим тўлмаяпти. Худо хоҳласа, кўнглимдагидек тароналар яратсам албатта, концерт берамиз.\n- Телеграм ижтимоий тармоғида фан клубингизнинг канали бор экан. Ушбу канални ҳар доим кузатиб борасизми, уни ким юритади ва Шу ҳақда ҳам тўхталиб ўтсангиз.\n- Албатта, мухлисларим томонидан ташкилт этилган. Бу каналга ўзим ҳам керакли нарсаларни жойлаб тураман. Канални юритадиган укаларимиз бор, яъни у ишончли қўлларда. Мухлисларимиз ҳам бор. Каналимизга икки-уч нафар киши бириктириб қўйилган.\n- Абдували, санъаткорлар машҳурликни бир хилда ушлаб қолиш учун нима қилиши керак, деб ўйлайсиз ва санъат оламида кимларни рейтенги бир хилда кетаётган санъаткорлар деб ҳисблайсиз?\n- Рейтенгни бир хил ушлаб туриш жудаям қийин аслида. Менимча, ижодини ҳар доим бир хилда ушлаб тура оладиган санъаткорнинг ўзи йўқ. Агар кузатган бўлсангиз ҳар қандай санъаткорнинг ҳам ижодида бир кўтарилиш ва бир тушиш ҳолатлари бўлади. Ижодда паст ва баланд чўққилар бўлган ва бундан кейин ҳам бўлади. Катта-катта санъаткорларимизнинг ижодини ҳам кўп кузатганман. Масалан, уларнинг ижоди давомида орада қанақадир узулишлар бўлади. Ёш жиҳатдан айниқса. Ёшлик , ўрта ёшлилик ёки кексалик даври. Баъзи санъаткорлар бир марта машҳурлик чўққисига чиқиб, сўнг анча пайтгача кўринмай қолишади ва иккинчи нафас очилиб, яна ижод оламига қайтиб, олдингиданда ёрқинроқ ижод қила бошлашади. Шундай пайтларда орадаги танаффусларни мухлислар унитиб юборишади ва санъаткорнинг ижоди бир зайлда кетяпти, деб ўйлайди. Лекин буни санъаткорнинг ўзи яхши билади.\n- Санъат оламидаги нималар сизни ранжитади ва қувонтиради?\n- Қувонтирадиган нарсалар чиройли қўшиқ ва мусиқалар, албатта. Кейин мухлисларнинг кайфияти. Айниқса, концер бераётганда уларнинг эътибори ва чақнаб турган кўзларини кўриб, қувониб кетасан киши . Кейин ижодимиз ҳақида илиқ гаплар эшитиш ҳам қувонтирадиган ҳолатлардан бири. Буни сўз билан ифодалаш қийин. Ранжитадиган ҳолатлар эса баъзи бир ҳаваскор санъаткорлар санъат ва санъаткорнинг обрўсини тушириб қўйди. Санъаткорлар эл орасида ҳурмати қолмаяпти.Бунлдан 10 йил олдин одамларнинг санъаткорларга ҳурмати ва эътибори бошқача эди. Кейинги пайтда ҳар хил бўлар-бўлмас қўшиқларнинг кўпайиб кетиши санъаткорларга бўлган ҳурмат ва эътиборни анча сусайтирди. Шуям қўшиқми, дейдиган ашулалар кўпайиб кетди. Мухлислар учун санъаткор деган ном жуда бир оддий нарсага айланди. Мана шулар мени жуда ранжитади. Ростини айтсам, ижодимнинг сусайишига ҳам мана шу ҳолатлар салбий таъсир кўрсатди. Бир мунча вақт санъатдан кўнглим совигандек бўлди. Санъаткор ҳам кўпайиб кетди, шуям қўшиқчими, деган гап-сўзларни эшитсам дилим ранжийди,албатта.\n- “Инстаграм” тармоғида ўзи ҳақидаги бўлар-бўлмас видеоларни ва хабарларни жойлаштирадиган санъаткорларга муносабатингиз қандай?\n- Бу ҳақда телевидение ва радио орқали берган интервьюларимда жудаям кўп гапирганман. Муносабатим салбий албатта. “Мен ҳозир мана бунақа овқат ейяпман”, “Бунақа жойда ўтирибман” ёки “Ҳозир самолёт билан фалон жойга учиб кетяман”, “Концертга кетяпман” каби изоҳлар билан суратларини инстаграмда кўз-кўз қилиш бу санъаткор учун ортиқча нарсалар. Санъаткор фақат ижодини намойиш қилиши керак. Шахсий ҳаётини ёки айни пайтда нима еб, нима ичаётганини мухлисларига намойиш қилиш бачканаликдан бошқа нарса эмас. “Инстаграм” тармоғидан мен фотоальбом сифатида фойдаланиш керак деб ўйлайман. Яъни тарихий воқеаларни муҳрлаб қўйиш учун. Масалан, санъаткор концерт-тадбирлардаги ҳолатини ёки интервью бераётган пайтини суратга олиб, ушбу тармоққа жойлаши мумкин, деб ўйлайман. Яъни ўзининг ижодини фотоальбом тарзида мухлисларга намойиш этиши ва ҳисобот бериши учун. Масалан,“мана бугун интервью беришга келдим”, деб журналист билан тушган суратини “Инстаграм”га жойласа бу бошқа гап. Лекин “Мен бугун йўлдаман, чўлдаман, пайшанба куни уйдаман” каби бачкана гаплар ёки қилиқларни намойиш қилиш санъаткор учун уят.\n- Санъатда анча йўлни босиб ўтган санъаткор сифатида ана шундай санъаткорларга бу борада танбеҳлар берганмисиз?\n- Гапириш жоиз бўлса, ўрни келса ва ўша танбеҳ берадиган одамингиз бунга арзиса, албатта, танбеҳ эмасу,маслаҳатимизни беоамиз. Лекин ҳамма ёш санъаткорларга танбеҳ ва насиҳат беришга ваколатлиман, деб ўйламайман. Кейин бу кимгадир ёқади, кимгадир ёқмаслиги мумкин.\n- Сизни ўз бизнесига эгабўлган санъаткрлардан дейишади. Сир бўлмаса қандай бизнес билан шуғулланасиз? Бир мунча вақт санъат оламида кўринмай қолишингизга ана шу бизнес сабаб бўлганми?\n- Аввало, санъат оламида бутунлай кўринмай кетганимиз йўқ, ҳар доим халқ назарида бўлиб турдик, деб ўйлайман. Тўғри, ўзимнинг тадбиркорлигим бор. Буни бекитишнинг ҳожати йўқ. Чунки кўпчилик кўришган ва билишади ҳам. Тадбиркорлик ҳам анча вақт ва диққат-эътиборни талаб қилади. Тўғрисини айтсам, бу ҳолат қайсидир томондан ижодимга таъсир қилади,албатта. Яъни вақт масаласида. Тадбиркорлик билан овора бўлиб, энг кўп вақтимни ижодга бағишлай олмаган пайтларим бўлган.\n- Оилангиз ҳақида гапириб берсангиз. Нечта фарзандингиз бор ва улар орасида санъатга қизиқадиганлари борми?\n- Икки нафар ўғлим бор ва улар ҳали анча ёш. Катта ўғлим Асадбек энди ўн ёшга тўлди. Кичик ўғлим Отабек шу йили мактабга чиқади. Уларнинг санъатга қизиқиш ёки қизиқмаслиги ҳали аниқ эмас. Ҳозирча иккаласи ҳам футболга қизиқишади.\nҚисқа саволларга қисқа жавоблар:\n- Исмингизни маъносини биласизми?\n- Албатта. Исмим Роббининг қули, деган маънони билдиради.\n- Тонгда уйғониш сиз учун осонми?\n- Олдин қийин эди, ҳозир анча осон.\n- Қандай пайтда ва қандай давраларда қўшиқ куйлагингиз келмайди?\n- Агар хизмат юзасидан бўлса хоҳлайманми-йўқми куйлашга мажбурман. Лекин бирор жойда ўтирганда қўшиқ куйлаб бер, дейишса ёқмайди ва ҳеч қачон бунга рози бўлмайман Чунки бундай пайтда дам олаётган ёки қўшиқ куйлагим келмаётган бўлади.\n- Сизни энг кўп жаҳлингизни чиқарадиган нарса нима?\n- Жаҳлим тез чиқади ўзи. Лекин ўзимга тегишли бўлмаган нарсаларга жаҳлим чиқмайди.\n- Қайси одатингиздан халос бўлишни истардингиз?\n- Тез жаҳлим чиқишидан.\n- Телефон қўнғироқларига жавоб беролмасангиз кейин қайтиб қўнғироқ қиласизми?\n- Агар у танишим бўлса. Нотаниш рақам бўлса йўқ. Чунки ҳар хил инсон бор.\nХурсанд ёки хафа бўлган пайтларингиз қандай қўшиқни хиргойи қиласиз?\n- Ҳолатга қараб. Хафа бўлганимда маҳзун, хурсанд бўлганимда шўх қўшиқларни албатта.\n- Буюртма қўшиқлар ҳам яратсизми? Масалан, туғилган кун. Ва бошқа маросимларга.\n- Ҳа, яратиб турамиз. Шундай қўшиқлардан бири албомимиздан ҳам жой олган. Номи “Қизалоқ”.\n- Куннинг қайси қисмини ёқтирасиз? Тонг, туш ва тун...\n- Менга эртанги кунинг ўзи ёқади. Шу кунда яшаётганимнинг ўзи бахт мен учун.\nЧоп этилган: 10-08-2019, 08:32\nАбдували Ражабов - Онажон\nЧоп этилган: 22-06-2019, 03:36\nХУШОВОЗ ХОНАНДА - МОҲИРАНИНГ КЎПЧИЛИК БИЛМАГАН МУТАХАССИСЛИГИ\nЧоп этилган: 13-03-2017, 04:20


Инсоният пул ишлата бошлагандан буён муғомбирлар сохта пул ясашга уриниб келади. Албатта, бу ишнинг охири вой. СССРда 70-йилларда сохта пул тайёрлаш билан шуғулланган Виктор Баранов ҳам фош этилгач, 12 йилга қамалган.\nСССР тугатилганига 30 йил бўлди. Зулм империясининг парчаланиш сабаблари\nНазарбоев СССР парчаланиши сабабларини айтди


Расмий маълумотларга кўра, Рихтер ўлчови бўйича 8.8 баллни ташкил қилган шанба кунги зилзила оқибатида 300 дан ортиқ фуқаро нобуд бўлган.\nЧили пойтахти Сантяго ва мамлакатнинг иккинчи йирик шаҳри ҳисобланган Консепсионда бинолар ва кўприклар қулаб, транспорт тизими, алоқа ва энергия тармоқларига жиддий шикаст етказилган. Пойтахтдаги халқаро аэропорт номаълум муддатга ёпилган.\nАйни пайтда Консепсион шаҳри ҳокимига кўра, юздан ортиқ киши шанба кунги зилзиладан сўнг қулаган қўп қаватли бино вайроналари остида қолмоқда ва айни пайтда у ерда қутқарув ишлари олиб борилмоқда.\nЧили президенти Мишел Бачелета шанба куни мамлакатда рўй берган кучли зилзиладан салкам икки миллион киши жабр кўрганини билдирди.\nМамлакат президенти вазиятни жиддий деб баҳолаб, фуқароларнинг саросимага тушишга ҳожат йўқлигини таъкидлади.\n- Мен фуқароларни осойишталикка чақираман. Зилзила бу табиий офатдир. Фуқароларимизни сабр-тоқатли бўлишга чақирамиз. Сизларни ишонтирмоқчиманки, қутқарув ишлари олиб борилмоқда, деди Чили президенти Мишел Бачелет.\nПойтахт Сантягода эса фуқаролар тунни кўчада ўтказишни афзал кўришларини айтмоқдалар.\n- Бино ичкарисига киришни истамаймиз. Зилзила рўй берган маҳал барчамиз ваннага кириб олдик. Тунни эса кучада ўтказишни режалаштирмоқдамиз, дейди Сантягода истиқомат қилувчи Роза Каледон.\nШанба кунги зилзила ортидан Ҳавайида жойлашган АҚШ тадқиқот маркази Тинч океани ҳудудидаги давлатлар учун цунами хавфи борлиги ҳақида эълон қилди. Бироқ мазкур сигнал бугун бекор қилинган бўлса-да, айрим давлатлар хавфсизлик чоралари кўришни афзал кўрмоқда.\nЧилидаги зилзила оқибатида Тинч океанида цунами ҳосил бўлди ва бир ярим метргача етадиган тўлқинлар кейинчалик Ҳавайи, Япония ва Россия қирғоқларигача етиб борди. Маҳаллий ҳукуматлар ушбу ҳудудлардан минглаб фуқароларни хавфсиз жойга эвакуация қилишга мажбур бўлдилар.\nАйни пайтда АҚШ ва ЕИ ёрдам кўрсатиш таклифи билан Чили ҳукуматига мурожаат қилдилар. Бироқ президент Мишел Бачелет ҳозирча Чили ҳукумати ўз кучи билан табиий офат оқибатларини бартараф этишга муваффақ бўлаётганини билдирди.


Қора денгиз турк таомлари: мазали, ҳайратланарли ва бетакрор таъм\nТуркиянинг Қора денгиз минтақаси нафақат ўзининг яшил табиати, инсонни кислородга тўйдирадиган яйловлари билан, балки, бир-биридан лаззатли сариёғда пиширилган хушхўр таомлари билан ҳам машҳурдир.\nСариёғ солиб пиширилган дўлмалари, майда балиқлари(ҳамси), пишлоқли чўзилувчан муҳлама қуймоғининг таъми бутун дунёга донғи кетгандир.\nҚора денгизликлар учун муҳлама (қуймоқ) нонуштанинг ажралмас қисмидир. У ерда балиқ ейиш учун тузалган дастурхонда ҳам муҳламани учратишингиз мумкин. Чунки қора денгизликлар муҳламага куннинг барча қисмида ейиш учун энг мос таом деб қарашади.\nМуҳлама сариёғ, жўхори уни ва чечил пишлоғи солиб пиширилади. Пишлоқнинг чўзилиб чиқиши унга ўзига хослик бахш этади. Шу билан бирга Қора денгизнинг сариёғли дўлмаси барчанинг иштаҳасини очиши табиий. Ҳамси балиғи эса, қилтаноқсиз майда қарсилдоқ балиқ бўлиб, унга одатда, лимон ва пиёз қўшиб истеъмол қиладилар. Бу ҳамсининг таъмини янада бойитади.\nКиритилди: 11:34 30.12.2021. Ўқилди: 1874 марта. Фикрлар сони: 2 та.\nЖаннат жой экан


18.12.2018 17:52 0 78\n«The Boston Consulting Group» халқаро компанияси давлатларнинг фаровонлик даражасини белгиловчи «Sustainable Economic Development Assessment» (SEDA) индексини тузди.\nФаровонлик рейтингида Ўзбекистон 152 давлат орасидан 101-ўринни эгаллаган. Марказий Осиё давлатлари орасида Қозоғистон 57, Қирғизистон 95, Тожикистон 108-ўринни эгаллаган. Туркманистон рейтингдан ўрин олмаган.\nКомпания рейтингни тузишда мамлакатларда тадбиркорлик қанчалик ривожланаётгани, турли ижтимоий дастурларнинг амалга оширилишига асосланган.\nЭнг фаровон давлат сифатида Норвегия танланган. Ундан сўнг рўйхатни Швейцария, Исландия, Люксембург, Дания, Швеция, Сингапур, Финляндия, Австрия ва Нидерландия жойлашган.\nЭнг сўнгги ўринларни Марказий Африка республикаси, Чад ва Яман эгаллаган.